Activa as túas notificacións push na app de ABANCA. | ABANCA\nActiva as túas notificacións\nÉ importante pola túa seguridade, pola túa comodidade e para seguir comprando por internet.\nActiva as notificacións push\nAs notificacións push son as mensaxes que unha aplicación pode mostrar no teu teléfono, mesmo se non a estás a utilizar. En función do tipo de aplicación, a importancia destas notificacións é maior ou menor.\nNo noso caso, na app de ABANCA, utilizamos estas notificacións por exemplo para enviar alertas de uso e seguridade ou para identificarte de forma segura en certas operacións e pronto serán necesarias para mercar en Internet pola entrada en vigor de novas leis comunitarias e estatais dirixidas a protexer os teus datos.\nAs notificacións push son completamente gratis, utilizarémolas para verificar a túa identidade en determinadas compras, como esixe a nova regulación, ou para informarte de cando se realice un pagamento cunha das túas tarxetas de crédito ou débito. Só as utilizaremos para enviarche información comercial personalizada se ti estás de acordo. Ademais, na nosa app podes configurar de forma sinxela que alertas desexas recibir.\nPor favor, activa as túas notificacións agora. Podes facelo accedendo a esta ligazón, é moi rápido e sinxelo (só tardarás uns segundos!) ou continúa lendo sobre as vantaxes das notificacións.\nPor que debes activar as notificacións?\nComo che comentabamos, a nova lexislación comunitaria obriga a todos os bancos e comercios a utilizar métodos de dobre autenticación para as compras en liña. Se queres coñecer máis detalles sobre esta lexislación analizámolo no noso blog.\nAdemais, ten en conta todo o que podes obter a través destas notificacións push:\nSeguridade: utilizamos as notificacións push como factor de autenticación forte no uso doutras canles e, se queres, avisámoste das compras realizadas coas túas tarxetas.\nA tranquilidade que ofrece saber que sempre te avisaremos cando se realicen movementos e operacións nas túas contas.\nPodes configurar comodamente que alertas recibir no teu móbil: cando che fan un ingreso, se tes un descuberto, se non hai saldo abondo para cargar un recibo…\nRecibir estas notificacións push é gratis.\nRápido, porque recibes a información de xeito inmediato.\nE sempre poderás consultar as mensaxes no teu buzón dixital da app de banca móbil de ABANCA.


A Tapa do Barril, moito máis que empanadillas – A Movida\nHai cinco anos que Ana Terzado colleu a remuda de A Tapa do Barril, unha popular taberna no número 63 da rúa López Mora que os seus pais puxeron en marcha en 1972 e que goza de gran popularidade na cidade polas súas empanadillas. Malia a súa especialización nun só produto, aparentemente sinxelo, A Tapa do Barril leva décadas reinventándose e a pandemia supuxo o seu último cambio: a incorporación do menú do día, lixeiro, económico e caseiro que inclúe unha empanadilla, un prato quente e un postre.\nEn Galicia, terra de bo pan, e con empanadillas artesás case en cada esquina, como unha taberna logra tanta popularidade cun só producto? Terzado ten claro o segredo do éxito: “somos os únicos que as facemos constantemente”. Mañá e tarde os fogóns están prendidos nos dous locais para que as empanadillas que mercamos estean “sempre quentes e recén feitas”, explica a dona do negocio, mentres, efectivamente, na cociña do local tres persoas trafegan sen pausa para preparar as variedades do día. “Pasan como máximo dúas horas na vitrina e donamos as que sobran da mañá para empezar con produto novo pola tarde. Ninguén máis na cidade pon tanto interese na frescura e iso nótase no produto final”.\nA variedade é tamén un dos seus puntos fortes. Dentro do mundo da empanadilla, A Tapa do Barril vai máis aló das combinacións clásicas e coloca nas súas vitrinas varias ducias de sabores: chocos, polo con piña, grelos con chourizo, carne con champiñóns e queixo crema, vexetais, espinacas con bechamel…algunhas delas moi especiais, como a de polo ao curri con mazá, motivo de peregrinación para moitos vigueses, ou a de mozzarela, tomate, xamón e ourego, que friten no momento da comanda para que o queixo estea no punto desexado.\nA pandemia obrigou a Ana a pechar a sala do bar, pero a empresaria saca algo positivo do parón. “Deume tempo para observar aos meus clientes e adaptarme aos seus gustos, así como poñer en marcha proxectos que tiña parados por falta de tempo”. Un deses proxectos nos que está a traballar, desvélanos, é incluír na carta empanadillas feitas no forno.\nDe momento, a case imposición de facer envíos a domicilio para continuar co negocio aberto, motivouna para crear un menú do día que cambia semanalmente. Nel inclúe un prato de cociña a elixir entre catro. Por exemplo, crepes con salsa de iogur, luras con salsa thai, crema de cabaza ou quesadillas de carne barbacoa. De segundo, como non, unha empanadilla da súa carta e, como colofón, un anaco de torta artesá. O seu obxectivo é ofrecer un menú lixeiro, caseiro e económico (custa só 8,50 €). “Non facemos alta cociña, para iso hai moitos restaurantes fantásticos en Vigo, pero ofrecemos un produto de diario que está moi rico”.\nAlén de empanadillas, en A Tapa do Barril atopamos tapas das de toda a vida: un amplo surtido de croquetas artesás, tortillas, ensaladas ou quesadillas. “A idea é ter opcións para todos os gustos, para que un grupo de amigos ou familia poida facernos un pedido aínda que a un deles non lle apeteza unha empanadilla”.\nA Tapa do Barril a domicilio\nA súa carta está dispoñible na web https://www.atapadobarril.es/ e nas redes sociais. Cada luns suben as opcións para o menú do día, dispoñible de luns a venres a mediodía. Para reservalo hai que chamar ao teléfono 986 29 89 83.\nOs seus dous locais continúan abertos e servindo empanadillas e pratos para levar. Pódese recoller a comida en Rúa López Mora, 63; ou en Praza Porta do Sol, 4.\na domicilio A tapa do barril Ana Terzado comer en Vigo Covid19 empanadillas empanadillas en Vigo menú do día restaurantes vigo SALVEMOSAHOSTALERIA take away Vigo


Celestina López, nova directora de NEDGIA Castilla y León - Naturgy - Sala de prensa\nCelestina López, que foi nomeada directora de Operacións de Distribución de Gas de NEDGIA na zona norte, compatibiliza a dirección de NEDGIA Castilla y León coa das distribuidoras de Galicia, A Rioxa e Navarra.\nA nova directora de NEDGIA Castilla y León é logroñesa e enxeñeira agrónoma pola Universidad Politécnica de Madrid. Con case 20 anos de experiencia no Grupo Naturgy, Celestina López ocupou diversas posicións de responsabilidade no ámbito da distribución de gas natural, entre as que se encontran a dirección de NEDGIA Aragón, Rioja, Navarra e Cegas na Comunidade Valenciana.\nCon este nomeamento, NEDGIA aposta por Castela e León ao designar como responsable da actividade da compañía distribuidora unha persoa cun amplo coñecemento do sector enerxético e cunha extensa experiencia na compañía.\nA nova directora de NEDGIA Castilla y León asume o reto de continuar a expansión da rede de distribución de gas natural na comunidade, así como a potenciación dos novos usos desta fonte de enerxía, entre os que destacan a implantación da mobilidade sustentable con gas natural e o impulso do gas renovable.\nCelestina López, que foi nomeada directora de Operacións de Distribución de Gas de NEDGIA na zona norte da compañía, compatibilizará o cargo de directora de NEDGIA Castilla y León coa dirección das distribuidoras de NEDGIA en Galicia, A Rioxa e Navarra.\nPresenza en Castela e León\nNEDGIA Castilla y León conta con preto de 445.000 puntos de subministración que dan servizo a 524.000 fogares e industrias en 122 localidades. Cunha rede de transporte e distribución que supera os 4.200 quilómetros, o 67% de poboación de Castela e León ten acceso a esta subministración enerxética.\nAdemais, a compañía subministra gas natural a preto de 2.000 vivendas a través de instalacións de caldeiras centralizadas.\nÁmbito e tema: Nedgia Nomeamentos


Vieiros: Galiza Hoxe - O .cat xa está entre os dez dominios que máis medran no mundo\nCRECEMENTO DOS DOMINIOS DE BRASIL E DA UNIÓN EUROPEA\nO identificador para a lingua e a cultura catalás roza os 24.000 rexistros nun 'boom' de dominios a nivel global\nM.V. - 11:30 30/08/2007\nTags: Brasil dominios ICANN Puntcat Puntogal\nInternet mantense en bo estado de forma. E é que o ritmo de rexistro de novos identificadores non deixa de medrar en todo o planeta. Só nos primeiros catro meses do ano rexistráronse 128 millóns de nomes, un 31% máis que no mesmo periodo de 2006, segundo datos de VeriSign.\nO “.com” segue a ser o máis popular, pero nos últimos tempos os ccTLDs -os dominios de dúas letras para estados e territorios- están a medrar moi rápido. De feito, o “.de”, o identificador alemán, é o segundo máis popular, xa por diante de “.net”.\nOportunidade para o Puntogal\nUn dos dominios que se están a comportar mellor e o “.cat”, específico para a lingua e cultura catalás. A Fundació Puntcat revela que, en pouco máis dun ano dende a súa creación, xa aprobaron uns 24.000 rexistros, a maioría solicitados por empresas.\nIsto colócaos na novena posición da clasificación da identificadores que máis medran. O éxito do Puntcat é un dos argumentos que emprega Puntogal, a iniciativa a prol dun dominio para a lingua e a cultura galegas, para promocionar a súa candidatura ante o ente que concede os identificadores, a ICANN.\nQue sucede co “.es”?\nEntre os dez ccTLDs que máis están medrando destaca a ausencia do “.es” e a presencia do distintivo brasileiro o “.br”. O dominio da Unión Europea, o “.eu” tamén está atraendo clientes ata situarse na terceira posición dos que máis medran.


Participación valdeorresa no Festival Internacional de Poesía e Arte "Grito de Mujer" que este ano será virtual\nInicio/Cultura/Participación valdeorresa no Festival Internacional de Poesía e Arte “Grito de Mujer” que este ano será virtual\nParticipación valdeorresa no Festival Internacional de Poesía e Arte “Grito de Mujer” que este ano será virtual\nO sábado 27 de marzo ás 20h. poderá verse a través da canle de youtube "El Rincón de Edith"\nBaixo o lema “Guerreiras: a violencia non está en corentena” e adicado ás persoas que sufriron o confinamento cos seus maltratadores, celebrarase este ano de xeito virtual o Festival Internacional de Poesía e Arte “Grito de Mujer”.\nNo caso da comarca de Valdeorras e as provincias de Lugo e León, a súa coordinadora Edith Fernández subirá un vídeo á canle de youtube El Rincon de Edith este sábado 27 de marzo ás 20 horas. Cunha duración de 86 minutos, contará con participantes de Lugo, Ponferrada, Xaén, León, Valdeorras, Monforte, México, Perú e California, entre outros.\nO vídeo contará con poesía, música fotografía e conto e “asinarase para persoas xordas”, tal como puntualiza Edith, asegurando que se teñen realizado diferentes actos durante o mes de marzo en todo o mundo, incluído un Festival de Cine. “Desde Ponferrada voume asegurar, que as comunidades de Galicia e Castela e León teñan representación nos 34 países que participan en 2021”, di a coordinadora do festival nestas zonas.\nA Rúa arte comarca edith festival grito mujer noticias O Barco poesía provincia Valdeorras


A Xunta de Goberno Local deu o visto bo aos requisitos que deben cumprir as persoas interesadas, que teñen que estar dadas de alta no réxime correspondente da Seguridade Social, ter satisfeitas as taxas pertinentes e posuír seguro de responsabilidade civil. O prazo de solicitude do permiso está aberto co fin de que os mercados poidan volver celebrarse o 3 de xullo en Bouzas e o día 6 en Coia.\nmércores, 22 xuñ 2016\nAbel Caballero explicou este mércores que o servizo nocturno do autobús terá frecuencias de 15 minutos no acceso e saída de Samil, coas liñas N1 (no seu percorrido habitual), N2 (que se prolonga ata o areal) e cunha ruta especial. Na limpeza, o Concello habilita un dispositivo de 25 vehículos e 61 traballadores.
\nO rexedor salientou que na xuntanza celebrada este mércores quedou "constatado que é unha entidade coas contas claras e con superávit" e que seguirá traballando para dinamizar a economía da cidade.\nO alcalde de Vigo tomou parte este mércores no acto de peche do programa municipal de actividade física para maiores, que inclúe, nas Travesas, Lavadores e Teis, a práctica de natación e ximnasia e está dotado con 50.000 euros.\nA Xunta de Goberno Local en reunión de data 20.06.2016 aprobou as condicións das autorizacións provisionais municipais para os postos de venda ambulante nos mercadillos de Coia (Parque de A Bouza) e Bouzas.
\nA Concellería de Cultura prorroga as exposicións "Así nos ven, así somos?. A imaxen da muller na arte" e "Estraño cotián", que se expoñen actualmente na Pinacoteca Municipal "Francisco Fernández del Riego" e no Museo Municipal "Quiñones de León" de Castrelos, respectivamente.


A diagnose sobre Igualdade apunta a necesidade de artellar políticas transversais - Novas - BNG da Deputación da Coruña\nÁnxela Franco durante a presentación de Compartimos Plan, a finais do ano pasado.\nBNG 12 mar 2018 - 09:06\nO proxecto que está a desenvolver a Deputación da Coruña, atópase nestes momentos na súa fase de diagnose, na análise das informacións recompiladas por medio de entrevistas e cuestionarios ao persoal das administracións locais e da provincia, ademais de preto dun milleiro de enquisas realizadas á poboación. A impulsora do proxecto, a deputada nacionalista Ánxela Franco, explica que “os resultados que estamos obtendo mostran que existe un interese social pola loita pola igualdade e que existe unha percepción de que os recursos son deficitarios”.\nNecesidade de políticas de igualdade\nOs primeiros informes desvelan que a meirande parte do persoal da administración recoñece como unha necesidade primordial a elaboración de políticas públicas que transversalicen a igualdade de xénero na sociedade e nas propias administracións, ademais de considerar tamén como unha prioridade traballar na coeducación para a Igualdade e prevención da violencia de xénero.\nEn alusión á promoción económica e emprego, os datos iniciais apuntan a que é preciso reforzar o traballo dirixido ao empoderamento das mulleres, promovendo condicións de traballo equitativas. Por outra banda, máis da metade das comarcas da Coruña salientaron que se precisa dun maior número de recursos para abordar actividades preventivas en contra da Violencia de Xénero.\nGrado de sensibilidade\nO proxecto tamén analizou o grao de sensibilidade de xénero que posúe o persoal das administracións. Neste ámbito, 8 de cada 10 persoas considera que a igualdade é un tema importante e necesario de abordar en tanto que 6 de cada 10 recoñecen que existen dificultades para identificar as desigualdades e os desequilibrios entre homes e mulleres.


Martiño Noriega “pelexará” por Incolsa diante do acoso de Facenda - Nós Televisión\nMartiño Noriega “pelexará” por Incolsa diante do acoso de Facenda\nMadrid apreta. As decisións do ministro Montoro seguen a ter repercusión nos concellos galegos agora coa reclamación do IVE ás sociedadese municipais. O estatus especial destas permitíalles estar exentas do pago do IVE e agora Facenda reclámaslles este imposto. A xunta de goberno aprobou uns avais polo importe esixido mais pelexará por non ter que pagalo como explicou en rolda de prensa o propio alcalde Martiño Noriega.\nSegundo o propio alcalde esta reclamación afectaría na actualidade a outras sociedades como a propia Compañía de RadioTelevisión de Galicia polo que se se consolida poría en risco a continuidade desta. A contratación dos avais é por un importe de 189.585 euros.\nArtigo anteriorMúsicas galegas amb Catalunya\nSeguinte artigoO BNG reclama unha nova EOI en Compostela


🔥 A ara de Bandua de Eiras e o topónimo Lámbrica - Arredor de Lámbrica\nDa ara de Eiras fixéronse lecturas discrepantes debido á erosión á que estivo sometida a pedra. O maior problema prodúcese na segunda liña, onde se quixo ver o topónimo "Lans" lendo "Bandua Lansbricae".\nPero esta lectura, que é a máis coñecida, non pode xustificarse porque antes do ?B?, a derradeira letra da segunda liña, vemos claramente un "M".\nTamén se percibe que a liña vertical do "B" está demasiado cerca da liña vertical dereita do "M", non sendo posible que haxa un "S" no medio de ambas. Con estes criterios poderíamos ler:\nPodería interpretarse, sempre con certa provisionalidade, máis ou menos así: BANDU? LAMBRICAE AEMILIUS REBURRINUS VOTUM SOLVIT, o que viría a dicir, aproximadamente: "A Bandua de Lambrica Aemilio Reburrino cumpriu o seu voto".\nSe a ara de Bandua fala de "Lámbrica" e a ara de Eiras procede da contorna, non parece difícil pensar que o topónimo poida referirse a "Ciudá" das Las e de Ourantes, xacemento castrexo máis coñecido como Castro de San Cibrao das Las.\nA ara fálanos dun deus prerromano, Bandua, que foi asimilado polos conquistadores romanos. Sabemos que o castro, posiblemente a capital (A Ciudá) dun extenso territorio entre as comarcas de O Carballiño e Ourense, coincide no seu apoxeo final (séculos I a. C. e III d. C.) coa romanización.\nEste apoxeo de A Ciudá viría favorecido polas riquezas mineiras do contorno, de ouro e tamén de estaño. Do ouro temos un topónimo moi gráfico na parroquia á que pertence a metade Este do castro: Ourantes. Do estaño sabemos que hai vetas na ladeira sur do Santrocado e nas inmediacións da Ermida, en Eiras.\nOs novos amos, os romanos, aproveitarán as riquezas da zona e a súa estrutura anterior par impoñerse como dirixentes da economía local. A Ciudá de Lámbrica estaría conectada por terra cunha calzada que cruzaba o monte do Santrocado e que chegaría ata o peirao de A Barca, na beira do Miño, moi cerca dun poboado mineiro derrubado para construír a autovía A52, onde había vestixios importantes de laboreo mineiro, destacando os tanques de lavado do mineral.\nDende ese embarcadoiro a navegabilidade do Miño facilitaría a saída de mercadorías, estaño e ouro, cara a desembocadura, onde se conectaría cos círculos comerciais marítimos. A importancia deste territorio xustificaría que fose citado polo xeógrafo Pomponio Mela que nomea á Cidade de Lámbrica, aínda que, lamentablemente, non nos dá a súa ubicación exacta.\nEstrabón, un xeógrafo grego, dinos que o Miño era "navegable nuns oitocentos estadios". O estadio é unha unidade de medida equivalente a uns 180 metros, e... dende a desembocadura do Miño á Barca hai menos de 144 quilómetros. Polo tanto a navegación fluvial ata a Barca era posible.\nNa ara de Eiras fálasenos do primeiro veciño coñecido de Eiras, e da pertenza do deus Bandua ó territorio da cidade fortificada de Lam ou Lámbrica, centro político, administrativo e relixioso dun amplo territorio ó que tamén estaría sometido o propio dedicante.\nVer inscrición da ara de Bandua de Eiras\nVer a posible situación da Lámbrica de Mela\nGONZÁLEZ IGLESIAS, F.:"O patrimonio, esquecido, no San Amaro. Análise da situación do patrimonio nun concello rural na provincia de Ourense". Ágora do Orcellón 17. Páx. 38-52. Vigo. Marzo de 2009. ISSN 1577-3205.\nVIDÁN TORREIRA, M.: "Pambre y el enigma del ara de Eiras", en Nalgures, tomo I. Pág. 335. A Coruña, 2004 (Dispoñible na rede, de interese porque permite coñecer, e comparar, as distintas interpretacións da inscrición da ara de Eiras dende X. Lorenzo Fernández hasta A. Rodríguez Colmenero. Tamén é interesante descubrir que na súa lectura hai un M na segunda liña, o M da nosa LÁMBRICA, aínda que Vidán le PALAMBRIGENSE ¿?).\nVer artigo posterior: A ara que fala da Cidade Forte dos Chaos\nVer El topónimo Lámbrica en el ara de Eiras\nArtigo publicado o 05-09-2010 09:43


Limonada, a sinxeleza dun refresco caseiro | Consumer\nLimonada, a sinxeleza dun refresco caseiro\nEsta bebida refrescante debe o nome ao seu alto contido en zume de limóns endulzados con azucre\nPor mchavarrias 22 de Xullo de 2009\nImagen: liz westUn clásico refresco de verán. A limonada é ideal para sosegar a sede durante os meses máis calorosos do ano e ademais resulta moi fácil de elaborar en casa. Só temos que contar con limóns , auga e azucre e o resultado final dependerá das cantidades que engadimos de cada un destes ingredientes. A clave está en conseguir que sexa moi aromática, aspecto que se logra grazas aos limóns, e doce á vez. Así, á hora de mesturar cantidades por primeira vez utilizaremos a mesma cantidade en volume de limón que de azucre e catro partes de auga moi fría.\nPequenas variacións ao gusto\nA partir da base que haxamos elaborados xa se pode empezar a mellorar, personalizar e investigar en como nos gusta este sinxelo refresco. Para empezar podemos agregar, ademais de limón, algunha lima verde, que dará un toque persoal a esta bebida. Tamén se pode ser engadir o zume licuado coa casca dos limóns e as limas, en lugar de espremido e coado, que adoita ser o normal. Desta maneira o sabor tamén será especial.\nSe o que queremos é elaborar unha bebida burbullante, podemos utilizar auga con gas e, se nos saímos un pouco do guión, podemos agregar diferentes ingredientes ou zumes doutras froitas, por exemplo zume de laranxa, de fresas , de melón , de sandía ou de mango , entre moitas outras.\nAínda máis refrescante\nDoutra banda, se queremos servir unha bebida moi fresca podemos engadir á preparación un puñado de xeo machucado, case triturado, o que ofrece un granizado disposto para beberse con pajita. Tamén se poden empregar edulcorantes artificiais ou naturais en lugar de azucre para reducir as calorías ou para réximes dietéticos. Outro dos detalles puntuais para conseguir unha excelente limonada é a de coar o licuado de froitas, lixeiramente doce, servir e consumir no momento. O licuado de froita debe mesturarse inmediatamente coa auga e azucre para que non se oxide.\nPOLOS DE XEO\nCon todas estas combinacións de limonada descritas, e cos ingredientes utilizados, non só se pode elaborar limonada senón que tamén se poden preparar polos de xeo. Introdúcese a mesma preparación en moldes dentro do conxelador e transcorridas unhas horas pódese saborear un polo de xeo natural, sen aditivos engadidos. Para iso colócase a bebida nuns moldes alongados preparados para polos. Se non dispomos destes moldes pódese utilizar tamén un vaso de iogur e un palito de plástico ou de madeira e déixase arrefriar polo menos durante un período de cinco horas.\nazucre bebida limonada-gl limones-gl refresco\nRefrescos caseiros sen azucre nin alcol\nA torta da avoa: moitas variantes, poucos acordos


Embarazada! Recibir esta alegre mensaxe inviste toda a vida e suscita moitas preguntas sobre a nutrición correcta durante o embarazo para as nais embarazadas. ¿Que é saudable para as mulleres embarazadas? E que deberían as mulleres embarazadas non comer mellor?\nA partir do primeiro día do embarazo, o corpo vólvese a coidar do neno que crece no útero. Todos os nutrientes que o bebé tira do sangue da nai. O que come unha muller embarazada, que tamén come ao seu fillo.\nConsellos sobre a nutrición diaria durante o embarazo\nCereales integrales Os alimentos integrales conteñen moitas vitaminas B valiosas (especialmente B1 e B6), minerais (por exemplo, magnesio, ferro) e fibra. Especialmente a avea é nutricionalmente moi recomendable, por exemplo a muesli de Bircher pola mañá.\nProdutos lácteos O leite e os produtos lácteos proporcionan un importante calcio necesario para a construción de ósos e dentes. Ademais, conteñen proteínas saturadas, vitaminas A, B1, B2 e B12 e minerais de fósforo, magnesio, cinc e iodo. O queixo ideal é Edam ou Gouda. Non obstante, debe evitarse o leite cru e os produtos lácteos.\nFroitas e verduras As froitas e verduras son saudables para todos: debes comer cinco porcións ao día. As mulleres embarazadas deben prestar especial atención ás froitas e legumes ricos en ácido fólico na súa dieta, xa que o ácido fólico é unha vitamina particularmente importante para o desenvolvemento do neno. A abundancia de ácido fólico atópase en kiwis, froitas brandas, cítricos e en leituga de follas, a maioría dos tipos de col, espárragos, espinaca e coliflor. Por certo: en especial, moitas vitaminas están en vexetais conxelados.\nCarne e salchicha Ofrecen tamén proteína de alta calidade, as vitaminas B1 e B12, así como o ferro e o zinc que son boas para o corpo. Non obstante, as mulleres embarazadas deben absterse de crus (carpaccio) ou carne e salchichas semi-cociñadas como salami, té ou salchicha para non infectarse con patóxenos de toxoplasmosis. Ademais, o fígado non se debe comer durante o embarazo debido ao alto contido de vitamina A.\nFish Fish é unha moi boa fonte de aceite de peixe de iodo, proteínas e saudable omega 3. Unha vez máis, evita peixes crus como sushi, sashimi, ostras, caviar ou carpaccio en bruto. Os peixes de mar cociñados ou cociñados ao vapor, como o bacalao, o bacallau, o bacallau ou os peixes de auga fría como o arenque eo cabalo son bos.\nOvos Debido a que existe un risco de infección por Salmonella, as mulleres embarazadas só deben comer ovos ben cocidos e pratos de ovos e só comprar ovos frescos. No tiramisú, os ovos no vaso, os ovos fritos ou acios non firmes deben evitarse durante a dieta durante o embarazo.\nPor certo, estar embarazada non significa que tedes que comer dúas veces máis agora. Ler aquí, que ganancia de peso é normal no embarazo.\nPollo no canto de carne de porco\nDoce oculto: azucre por todos lados\nImaxe marabilla Dirndl (anuncio)\nReceitas delgadas con raíces e tubérculos\nReceitas eses delgadas\nGuía de restaurante para perder peso\nOs 5 mellores trucos contra os antojos\nEsposas do xogador do Mundial de Sudáfrica 2010: a noiva de Mesut Özil, Anna Maria Lagerblom\nEste dúo xa é algo especial: Mesut Özil, unha estrela de fútbol de 21 anos do Elfo Nacional e devota musulmá, adora a unha muller de 7 anos de idade xa divorciada. E esta muller non é outra que a irmá de Sarah Connor, Anna Maria Lagerblom. Esta historia é realmente un gorging para a prensa de fofocas. Anna M\nPel máis fermosa con Almased?\nConsellos para o adestramento de resistencia\nAquafitness: Nada para avós!\nComendo dereito para os dentes brancos


5. Profundizando en novos contidos: Revisión\nRevisión de hace 682 días creada por Lucía Rico\nO LONGO CAMIÑO DA TECNOLOXÍA EDUCATIVA\nÚltima actualización de hace 682 días en Lucía Rico\nNo epicentro da materia, falamos do coñecemento aberto. Para o tratamentod este tema, entre toda a clase, levamos a cabo un xuízo a tres bandas relacionado co caso de Alexandra Elbakyan, acusada por Elsevier e SAGE por crear o portal Sci-Hub. As partes do xuízo eran a defensa da rapaza, a acusación (a editorial Elsevier) e Creative Commos, que lle correspondeu ao meu grupo e decidimos situarnos na defensa de Alexandra.\nGrazas a esta actividade puiden comprender e interiorizar conceptos como o de coñecemento aberto, propiedade intelectual, dereitos de autor, software libre, copyright e copyleft. En relación a isto podo dicir que lle dou moita importancia ao coñecemento aberto, software libre e copyleft, xa que están a defender que as obras (previo autorización dos autores e recoñecemento dos mesmos) poden ser usadas, copiadas, distribuidas e poden realizarse traballos derivados a partir delas. Desta maneira estaríase a favoreder o progreso do coñecemento, ao ter acceso gratuíto a obras doutros autores, sen que existan de por medio editoriais intermediarias que se lucren polo traballo doutros e grazas a que a xente queira ampliar o seu coñecemento.\nO xuízo resultou moi positivo para min, xa que ademais de traballar o meu pensamento crítico e aumentar os meus coñecementos sobre coñecemento aberto, puidemos traballar en equipo e ver como se aplicarían os conceptos da Tecnoloxía Educativa na vida real.


moscas de trasancos: 07/16/11\nPeche de salmón, a troitas...Outra de bichos\nA verdade é que os deuses estanse a portar ben conmigo nas últimas xornadas.\nDun comenzo de tempada fatal pola continuación da imbecilidade da apertura dos sen mortes da comarca a 1º de Maio e pola escaseza de zonas de pesca adecuadas para a mosca na comarca ata esa data, pasei a uns días de pesca en Xuño que nin fu nin fa.\nNembargantes levamos un mes de Xullo, que non falando da espada de Damocles que representa a seca que nos leva, está a ser un relaxo baixar ó río.\nE as sorpresas continúan río por río.\nAsí tramos do Xuvia e dos seus afluentes que a xente ten por deshauciados, están a darnos alegrías pescando con mosca, desas sorpresas que xa non esperas.\nContinuando coas sorpresas o seguinte en darnos alegría foi o Eo.\nOnte un amigo e eu fumos á zona Libre sen morte de San Tirso coa intención de dar por pechado o salmón por este ano. E a cousa pintaba mal. Un forte neboeiro acompañounos toda a viaxe dende Trasancos e non deixaba lugar para a esperanza.\nXa no río deixei que o Jose baixara á postura da Ponte, onde tiña unha conta pendente cun dos plateados do pozo, lingotes de prata xa con titulación universitaria, e que esperemos que perpetúen ese xenio no desove deste ano.\nEu pasei a pescar as tablas augas abaixo e arriba da ponte colgante, pero coa mirada posta nos reos.\nFinalmente pasei unha mañá de pesca desas que fan afección.\nAlgún reo de pequeno tamaño toquei, pero as protagonistas foron as grandes troitas de San Tirso, peleonas e desconfiadas, que rexeitaron varias coores de bichos, pero finalmente sucumbiron ó fluor, o famoso bicho radioactivo, que ten un aspecto de risa (os amigos ingleses preguntaban se era para as arcoiris de piscifactoría) pero conta con resultados contrastados ó longo da península, incluso cós barbos.\nEiquí tendes unhas fotos da xornada.\no escenario de pesca\nalgunha non estaba moi convenciada de colaborar\nesta é unha mostra das preciosidades que habitan o TLSM\nunha irmá mais pequena\noutra boa moza\nalgún reo pequeneiro había. Os seus curmáns maiores eran mais desconfiados\nEn fín un día para o recordo en compaña do Jose e o can pescador Luka, que en todo momento estivo a vixiarnos.\nE toda festa en Galiza, por suposto remata nunha pararota, que por suposto tivo lugar en Amaido, onde Iolanda e Carlos nos trataron como reis. E antes a conversa con Pepe o ganchero para empaparnos da súa sabedoría.\nPublicado por eloi saavedra en 7:39


Artigos e crónicas – Páxina 6 – Asociación Ambiental Senda Nova\n14 · Outubro · 2019\nPublicado por A. A. Senda Nova em 14 · Outubro · 2019\nANDANDO XA POLO VIII OUTONO EN MARCHA: O PREMIO É SEGUIR\nDespois da resaca da segunda das andainas deste VIII Outono en Marcha, neste día gris pesado no que aparecen as primeiras lamas da estación tardía, saboreamos a entrada real no tempo de recollida, de lume e de historias. Facémolo despois depercorrer as corredoiras polas Terras do Marqués nun día galego de brétema e orballo. RAZO BALDAIO Hoxe é o día, […]\nPublicado por A. A. Senda Nova em 29 · Setembro · 2019\nUnha moto, entre os case 200 kg retirados do Anllóns na XII Limpeza simultánea\nA XII edición da Limpeza simultánea de rios organizada por ADEGA tivo hoxe domingo o seu día central cunha boa xeira de accións en todo o país con moitas entidades colaboradoras a prol da sensibilización ecolóxica polos nosos ríos. Galicia, o país dos mil ríos sofre un especial problema coas nosas canles e zonas de influencia, unha problemática contra a […]\n28 · Setembro · 2019\nCase 30 persoas se deron cita na mañá deste sábado día 28 de setembro para realizar a Ruta xeolóxica que se enmarcaba no programa do Concello de Carballo EU QUERO RAZO BALDAIO, e que dende Senda Nova guiabamos co obxectivo de achegarse á xeoloxía máis básica que se abre ao mar na costa carballesa. A boa aceptación da primeira das […]\n9 · Setembro · 2019\nPublicado por A. A. Senda Nova em 9 · Setembro · 2019\nAchegándose á xeoloxía do litoral\nCase corenta persoas se deron cita na mañá do pasado sábado para asistir á primeira das citas coa xeoloxía do programa EU QUERO RAZO BALDAIO que impulsa o Concello de Carballo coa colaboración das entidades ADEGA, GN Hábitat e a A. Ambiental Senda Nova. Precisamente dende a entidade bergantiñá cordinamos a saída a través do guiado de Ángela e Evarísto. […]\nPublicado por A. A. Senda Nova em 4 · Agosto · 2019\nÁ procura dos segredos da fauna\nUnhas 20 persoas se deron cita para asistir ao primeiro dos Obradoiro de pegadas e indicios que se realiza dentro do programa EU QUERO RAZO BALDAIO organizado polo Concello de Carballo. Nas dúas sesións nas que se dividiu a actividade leváronse a cabo diferentes módulos para un achegamento máis axeitado aos obxectivos agardados. A actividade tivo un carácter familiar e […]\n15 · Xullo · 2019\nPublicado por A. A. Senda Nova em 15 · Xullo · 2019\nHistoria, lendas e estrelas: Monte Neme na escuridade\nEU QUERO RAZO-BALDAIO fixo parada con MONTE NEME NA ESCURIDADE, a iniciativa que nos descubríu coa luz da lúa e as estrelas, unha das paraxes con máis atracción que coñecemos. As historias arredor de meigas e volframio co condimento especial de comezar a descubrir os puntiños do firmamento. Descubrir que tras Monte Neme se agocha cultura, patrimonio, lendas, historia e […]


Course: “Environmental Education and outdoor education in non-formal settings”\nEnvironmental Education has many benefits for youth, educators, schools, and communities.\nDo 11 ao 15 de novembro de 2019 a profesora Beatriz Regueira Gómez , do Departamento de Matemáticas, estivo en Nicosia realizando dito curso.\nA preservación do planeta é cousa de todos. Diso non hai dúbida. Por iso resulta alentador confirmar que alá onde vaias encontras xente que loita por concienciar ós seus concidadáns e poñen en marcha proxectos que intentan mellorar ou solucionar situacións de estragos debidas á man do home.\nTivemos a ocasión de coñecer xente coma o xerente dunha ecogranxa que, apostando todo o seu patrimonio, puxo un proxecto como ése en marcha, no medio dun monte, nun país pequeno (arredor dun millón de habitantes) e que, de primeiras, non parece un país que poda abandeirar a loita pola preservación do planeta.\nPor outra banda, os profesores presentes viñamos de lugares tan diversos coma Francia, Austria, Grecia, Alemania, España, etc. Todos estabamos alí porque en todos os centros de Europa hai unha preocupación real polo estado do planeta e temos un sentimento de urxencia. Hai que facer algo e as escolas e institutos teñen un papel moi importante xa que están a educar ós cidadáns do futuro.\nXunto cos alumnos de 3º PEMAR, antes das Navidades, fixemos uns obradoiros de envolver con “furoshiki”. A arte xaponesa de envolver con panos os regalos é un exemplo de que hai alternativas ós materiais de un so uso mellores en canto a orixinalidade así como en outros aspectos\nDe todas as actividades/proxectos que se levaron ou se van a levar a cabo, o que máis impacto terá en caso de que podamos desenvolvelo, será o proxecto europeo co BORG Kindberg. Xunto con este instituto austríaco solicitamos un proxecto Erasmus k2 para o próximo curso. De ser elexidos e, por tanto, subvencionados, durante máis de un ano estaremos a facer actividades á par que os nosos colegas austríacos que involucrarán a todo o instituto e que terán por obxectivo concienciar ás novas xeracións da necesidade de preservar o noso entorno natural e cultural. Ademáis, 20 dos nosos rapaces, participarán nun intercambio viaxando durante unha semana a Austria e recibindo despois ós rapaces austríacos nas súas casas. Durante unha semana, os rapaces austríacos coñecerán a realidade das costas e o mar hoxe en día, así como os perigos que os ameazan. Os nosos rapaces farán o mesmo pero nun medio alpino onde traballarán sobre problemáticas como a desaparición gradual dos glaciares.


Baiona informa aos interesados en participar no programa de turismo do IMSERSO - ValmiñorTV\nInicioBAIONABaiona informa aos interesados en participar no programa de turismo do IMSERSO\nO Concello de Baiona informa que xa está aberto o programa de turismo 2018/2019 do IMSERSO, que inclúe os seguintes destinos: zona costeira peninsular, zona costeira insular e turismo de interior. O prazo de presentación de solicitudes finaliza o 12 de xuño. Para poder participar débese reunir un dos seguintes requisitos: ter 65 anos, ser pensionista ou perceptor de prestacións ou subsidios con 60 anos ou de viuvez con 55 anos cumpridos. Poderá incluírse como acompañantes aos fillos con discapacidades cuxo grao de minusvalía sexa igual ou superior ao 45%. Para maior información poderán dirixirse ao Departamento Municipal de Servizos Sociais do Concello de Baiona, de luns a venres en horario de 9 a 14 horas, e chamando ao teléfono 986 38 59 26.\nDelfina Durán celebra o seu 100 aniversario en Chaín\nDelfina Durán, veciña da parroquia gondomareña de Chaín, celebrou este xoves o seu 100 aniversario. O alcalde, Paco Ferreira, entregoulle un ramo de flores en nome de todos os veciños e veciñas do municipio neste […]\nO Concello de Baiona informa que o 31 de decembro finalizará definitivamente o prazo para solicitar as actuacións gratuítas, por parte dos usuarios da TDT, polas posibles afectacións ocasionadas polos nodos 4G na banda 800 […]


Día de Defuntos. E os vivos? – A Nosa Voz\nDía de Defuntos. E os vivos?\n29/10/2014 por A Nosa Voz\nEstamos afeitos a que haxa un día para todo. E por iso é lóxico que tamén haxa un día de defuntos. Eles son o noso tesouro, sobre todo cando en vida quixémolos moito, e por iso todo o que podamos facer por eles é pouco, incluso unha vez que xa non están entre nós. Recordámolos, tratamos de seguir os consellos que nos deron en vida e de poñer en práctica todo o que aprendemos deles.\nEmocionámonos pensando neles, sobre todo nalgunhas datas claves do ano. E por isto mesmo, tamén pedimos para eles unha vida mellor: a eterna; e pedímoslla ao que só ten “palabras de vida eterna”, Xesucristo, o Fillo de Deus, o único que aínda o pode todo unha vez que morremos!\nDentro duns días celebraremos a festa de todos os Santos e o día dos fieis defuntos. Son dúas celebracións distintas, pero a inmediatez temporal e o contido das mesmas fan que as vivamos como unha única conmemoración. Con todo, isto non é o que máis me enfada.\nO primeiro que non entendo explicábao moi ben un cura no blog da súa parroquia fai uns anos: “Este é, diría eu, o primeiro “día do Club” que celebramos na nosa Igrexa Universal. Non, non se preocupen, non me confundín co símil futbolístico, isto é igual que un Barça-Madrid, énchensen as igrexas e os cemiterios, as floristerías agradécennos como lles pagamos as flores que nos triplican o prezo, un bo momento (ás veces o único no ano) para limpar a sepultura dos nosos familiares e se cadra criticar, iso si, sen mala intención, a aqueles que non vemos nas súas, é que “desde logo, mira quedou viúva fai dous meses e xa non lembra ao pobre marido, e dixéronme no barrio que xa ten outro. Que pouca vergonza”, “e o cura este, encima de mozo..”\nNon é necesario dicir nada máis, só desexar que Deus se acorde dos nosos defuntos todos os días e polos séculos dos séculos, porque o que é nós, lembrándoos só un día ao ano, non creo que consigamos nada… !\nE o segundo, isto si que xa é moito máis escandaloso, e o que de verdade me irrita. Non entendo que haxa xente que se crea todo isto do Samain, o Hallowen e as almas en pena dentro dunha cabaza e pola muralla de Lugo ou polos camiños e “silveiras” das nosas aldeas.\nPero imos ver… Isto ten algún sentido ou lóxica, ou é razoable?, quen vai querer logo de morto andar como unha pantasma por aí adiante ou reencarnarse en calquera bicho? Se esta é a sorte dos defuntos, sería moito mellor que logo da morte non houbese nada. Se o noso destino é a vida dun bicho ou dunha pantasma deambulando pola muralla, non creo que teñan moito sentido todos os esforzos que temos que facer na vida para vivir e saír adiante: problemas, traballos, enfermidades, dificultades, sufrimentos… etc. Ademais, outra cousa, e antes de que existise a muralla por onde ían en procesión as almas en pena?. Sería interesante sabelo…\nO razoable desde o meu punto de vista, é pensar en que hai un ser omnipotente,\nabsoluto, infinito, que xa creou todo o que existe. Un ser que, unha vez que terminan os nosos días, logo dunha vida de máis ou menos esforzos, fará posible que podamos seguir existindo dunha forma totalmente plena, e non cunha limitación, aínda maior da que temos agora, como é a dun insecto que anda polo chan, ou dun simple espírito sen corpo que peregrina polas silveiras (ou pola muralla).\nOs defuntos, ou están xunto a Deus, ou non están en ningún lado. Iso de que “onde queira que esteas” que lles dicimos moitas veces aos nosos seres queridos, ou o de que “viven no meu recordo”, non me produce ningún consolo. Para os meus defuntos, igual que para min cando morra, quero o mellor sitio, e este é sen dúbida xunto a Deus, o que é perfecto (porque se non non sería Deus). Se os meus defuntos só viven no meu recordo, cando eu e todos os que se lembran deles morran, eles tamén morrerán, e, esta vez sería para sempre… !\nPor iso ten todo o sentido acudir a Deus e pedirlle polos nosos defuntos. Pero non é menos certo que somos nós, os que aínda vivimos, os que estamos moito máis necesitados da axuda de Deus. Acudimos en masa o día de defuntos a pedir por eles, a veneralos, e iso está moi ben. Pero, por nós que facemos o resto do ano?\nCategorías OpiniónEtiquetas defuntos\tNavegación de artigos\n“24 horas que moven o mundo”, acción de Mans Unidas\nConvivencia da Hospitalidade de Lourdes


Preto de 160 alumnos participaron nos cursos de cata da Uned no Museo de Verín\nHome Cidade Novas Preto de 160 alumnos participaron nos cursos de cata da Uned no Museo de Verín\nPreto de 160 alumnos participaron nos cursos de cata da Uned no Museo de Verín\nSábado, 11 Maio 2019 15:20\nHoxe rematou o séptimo curso oficial da UNED dedicado á cata é o mundo do viño en Verín, na que foi a primeira edición desta formación oficial no Museo do Claustro Mercedario da vila do Támega. Foron máis de 160 alumnos os que pasaron polas aulas formativas dende o pasado mes de setembro, en sesións dedicadas ó entorno enolóxico, o que anima a UNED e Concello a programar novos cursos para setembro.\nOs cursos de cata da UNED no Museo de Verín comezaron o pasado mes de setembro cunha introdución ás castes varietais de uvas, coincidindo coa vendima, e examinaron en meses sucesivos a maceración carbónica, os brancos do mundo en relación cos viños de Monterrei ou, coma onte, os viños galegos e o seu emprego na coitelería universal.\nForon máis de 160 alumnos en sesións de entre 35 e 20 cada aula, con elementos técnicos da cata e nos que se probaron máis de 150 tipos de caldos e augardentes, impartidos polos mellores expertos e sumilleres de Galicia.\nO alcalde de Verín, Gerardo Seoane, agracedeu hoxe á UNED á súa implicación en traer formación especializada a Verín, e anunciou a intención do Concello de profundar nos contidos buscando novas ensinanzas e dando continuidade a estas actividades que tanto éxito acadaron na vila.


O Asalto será máis internacional coa banda Talco\nMáis cedo que nunca, vanse quencendo os ánimos para celebrar a noite musical do Asalto ao Castelo. A organización vén de anunciar a primeira confirmación que poñerá ritmo internacional á festa no seu 25 aniversario: Talco.\nEn pouco máis de quince anos desde a súa creación e con sete álbums publicados, a italiana xa é unha das bandas de ska máis importantes da escena en Europa. Talco xurde en Marghera, Venecia, como un grupo ska e punk, que logo vai conseguir éxito en todo o país e fóra das súas fronteiras. O seu son é contundente, con moita enerxía no escenario, característicos polos seus ventos e que por veces lembra á música de circo e folk italianos. As súas letras cunha forte mensaxe política xa resoaron en festivais de primeira categoría da península Ibérica, Francia, Alemaña, Países Baixos, Rusia…\nO Asalto ao Castelo de Vimianzo, que se celebra o sábado 4 de xullo, conmemora a data importante do seu 25 aniversario. De aí que a organización está xa a traballar para facer desta unha edición memorable, na que a aposta musical será un dos seus puntos fortes.\nTampouco para a promoción da festa. Se hai unhas semanas visitabamos Fitur por primeira vez, este venres día 7, os Pinchos Irmandiños e a Cea Medieval estarán presentes en Ourense no Salón Internacional de Turismo Gastronómico, Xantar.


Fóra de colección : O náufrago\nNos confíns da Costa da Morte rexistráronse ó longo do século XIX naufraxios arrepiantes cuxos pormenores foron recollidos por cronistas locais e polos xornalistas daquela época. Envoltas nunha nebulosa, ás veces convertidas en lendas, tivemos coñecemento destas traxedias mariñas dun xeito parcial e inexacto. As crónicas de tales naufraxios remataban cun breve relato das súas causas, un reconto de mortos e desaparecidos e a cifra abraiante dos que salvaron a vida. Despois un silencio de ultratumba, coma unha lousa, condenounos ó esquecemento.\nO náufrago é a historia de John Mac Barbour, un mozo escocés, tripulante do City of Agra, buque que se esnaquizou nos baixos de Canesudo (Arou-Camelle) o 3 de febreiro de 1897. O relato comeza no amencer daquel fatídico día e recolle as vicisitudes da súa vida, o que lle aconteceu ó intrépido escocés naquela terra afastada do mundo, onde o destino lle tiña reservadas aventuras e desventuras sen límites. O náufrago é, ademais, a crónica dunha época na que a xente dos confíns da Terra arrastraba o fastío dos días entre penurias e supersticións.\nXosé Antonio Pet Posse


Pachi Vázquez: “estou seguro de que o 21 de outubro vaise abrir a porta do futuro e a esperanza” - PSdeG-PSOE\nPachi Vázquez: “estou seguro de que o 21 de outubro vaise abrir a porta do futuro e a esperanza”\nInicio Autonómicas 2012 Pachi Vázquez: “estou seguro de que o 21 de outubro vaise abrir a porta do futuro e a esperanza”\n23.09.2012 32641281A 0\nO candidato socialista á presidencia da Xunta, Pachi Vázquez, defendeu a proposta dos socialistas galegos para as vindeiras eleccións, cun proxecto “feito dende Galicia e para Galicia” e dixo estar “seguro de que o 21 de outubro vaise abrir a porta ao futuro e a esperanza.\nAsí o afirmou no acto de presentación da candidatura de Ourense, no Pazo de San Damián (Amoeiro), unha provincia especialmente castigada polos recortes e falla de inversións do goberno de Feijóo.\n“A dereita manexa a palabra medo. A nosa ten que ser a palabra futuro”, afirmou Vázquez, quen chamou aos socialistas galegas a “mirarlle á xente aos ollos e dicirlle a verdade”. “Eu non lle temo ao futuro, porque se os socialistas estamos xuntos, unidos e ilusionados, somos fortes”, proclamou.\n“Non podemos facer promesas que non vaiamos a cumprir, o que si podemos é dicirlles que vamos a apostar polos sectores produtivos, por unha economía competitiva e que nos comprometemos a blindar a sanidade e educación públicas e as pensións”, afirmou.\nApostou tamén por “recortar o gasto improductivo e poñer en marcha unha economía competitiva e produtiva, fomentando o emprego xuvenil nos sectores estratéxicos de Galicia”.\n“Ese é o noso proxecto de país”, proclamou, fronte a un PP “que o único que fai é falar mal dos outros partidos” e con Feijóo e Rajoy “que cando van a un acto, ou entran pola porta de atrás ou saen pola porta de atrás, porque non queren mirar á xente á cara e recoñecer que fixeron todo o contrario do que dicían que ían facer”.\nVázquez tamén lembrou que Feijóo “recorreu Galicia para dicir que a garantía para saír da crise era que Rajoy gobernase, e agora non quere deixarse ver con el”.\nFronte a isto, defendeu “dicirlle á xente as nosas propostas reais, contando a verdade en vez de venderlles variñas máxicas”.\n“Peor que perder é gañar con mentiras e logo decepcionar a todo o mundo, como fixo o PP”, afirmou. “Se defendemos o noso proxecto e llo explicamos á xente con sinceridade, estou seguro de que o día 21 vaise abrir a porta do futuro e da esperanza para este país”.\nO candidato á presidencia da Xunta afondou na situación da provincia de Ourense, xa que “se para Galicia a situación é difícil, para Ourense é dificilísima”.\nAdvertiu que a dereita ten enriba da mesa unha proposta para suprimir a gratuidade da autovía entre Lalín e Ourense, e contrapuxo isto coa aposta polo reequilibrio territorial feita polo anterior goberno socialista.\n“Ourense necesita infraestruturas, comunicacións e chan industrial para o seu desenvolvemento”, sinalou, “con proxectos como o do AVE ou da autovía, emprendidos por gobernos socialistas”.\nTamén advertiu que “o seguinte paso da dereita é subir as pensións, o que é malo para Galicia e máis aínda para Ourense, que é a provincia con maior número de pensionistas e coas pensións máis baixas”.\nVázquez criticou que “o único que fixo Feijóo foi un compromiso electoral como o de licitar o Hospital de Ourense, algo que ninguén lle pode crer, porque teñen aínda paralizado o Hospital de Vigo”.\nArtigo anterior\tPachi Vázquez comprométese por escrito a anular o proxecto de instalación dunha planta incineradora no Irixo Artigo seguinte\tSestayo respalda aos traballadores de Poligal e afirma que ningunha solución da empresa pode “amortizar postos de traballo nin devalualos”


Quiroga abre o prazo de inscrición para a posible realización dos campamentos de verán\nInicio/Cultura/Quiroga abre o prazo de inscrición para a posible realización dos campamentos de verán\nEstará aberto dende o vindeiro luns, 22 de xuño, ata o día 30\nO Concello de Quiroga abre o prazo de inscrición previa para a posible realización dos campamentos de verán, que se realizarían durante os meses de xullo e agosto. Poderase facer a inscrición previa dende o vindeiro luns, 22 de xuño, ata o día 30.\nA documentación para a inscrición previa poderase retirar na Casa da Cultura. Dende o Concello explican que “este ano dada a situación de crise sanitaria ocasionada polo Covid-19, estase a traballar na elaboración dun protocolo de actuación para o desenvolvemento dos campamentos de xeito seguro. Isto levará consigo cambios nas actividades a ofrecer, no número de participantes e tamén nas condicións de admisión”.\nabre campamentos de verán covid-19 inscrición prazo protocolo Quiroga


OSIMGA - Estudios temáticos\nInformes monográficos e estudos sectoriais que edita o Observatorio.\nA Sociedade da Información e os autónomos de Galicia. Edición 2017\nDocumento elaborado polo OSIMGA.\nPerfil do internauta. Edición 2017\nCaracterización do Hipersector TIC de Galicia. Edición 2017\nA Mocidade e as TIC. Edición 2017\nA Sociedade da Información en Galicia desde unha perspectiva de xénero. Edición 2017\nAs mulleres no sector TIC. Edición 2017\nA Sociedade da Información no rural galego. Edición 2017\nDocumento elaborado polo OSIMGA\nAs mulleres no sector TIC. Edición 2016\nCaracterización do Hipersector TIC de Galicia. Edición 2016\nOs Maiores e as TIC\nA Sociedade da Información no rural galego. Edición 2016\nA Sociedade da Información en Galicia desde unha perspectiva de xénero. Edición 2016\nA Xuventude e as TIC. Edición 2016\nA Sociedade da Información e os autónomos de Galicia. Edición 2016\nA Innovación Social Dixital en Galicia\nO uso das TIC e a Discapacidade\nA Sociedade da Información e os autónomos de Galicia. Edición 2015\nNovos perfís profesionais dixitais en Galicia\nEstudo das necesidades tecnolóxicas do sector marítimo galego\nEn 2015, completouse o proxecto STAMAR, un proxecto europeo cofinanciado polo FEDER no marco do Programa Operativo de Cooperación Transnacional Espazo Atlántico. Este proxecto estivo liderado pola Amtega xunto con outras entidades e institucións de Irlanda, Escocia, Francia e Portugal.\nNeste marco, elaborouse un estudo para analizar a competitividade e a capacidade de innovación das pequenas e medianas empresas dedicadas ao sector marítimo ou naval do Espazo Atlántico.\nLigazón ao proxecto europeo\nInforme "As mulleres no sector TIC. Edición 2015 "\nInforme "Caracterización do Hipersector TIC de Galicia. Edición 2015 "\nDocumento elaborado polo Colexio Profesional de Enxeñería en Informática de Galicia\nInforme "As mulleres no sector TIC 2013"\nO informe amplía os datos incluidos no informe xeral de "A Sociedade da Información nos fogares galegos", publicado en maio polo OSIMGA, baseado en máis de 8.000 entrevistas nos fogares galegos realizado polo OSIMGA e o IGE, co estudo que proporciona o nivel máis alto de detalle do ámbito territorial de Galicia. Ademais, este informe inclúe a información do INE sobre a conexión móbil a Internet e os últimos datos publicados pola Comisión do Mercado das Telecomunicacións (CMT) sobre as infraestruturas de telecomunicacións e a penetración da banda larga nas comunidades autónomas.\nA Xunta de Galicia está desenvolvendo diversas actuacións, enmarcadas na Axenda Dixital de Galicia 2014.gal, co obxectivo firme de garantir a capacitación dixital de toda a cidadanía, en especial dos colectivos máis afectados pola fenda dixital. No estudo analízanse os principais indicadores que definen as diferenzas de xénero no uso e acceso ás TIC.\nInforme sobre a situación das mulleres na Sociedade da Información en Galicia. Ano 2013\nInforme elaborado con motivo do Día Internacional da Muller Traballadora do 8 de marzo e para axudar a reducir a fenda dixital de xénero.\nO informe elaborado parte dunha enquisa realizada a máis de cincocentos autónomos co obxectivo de analizar a implantación da sociedade da información, o uso das TIC e o comercio electrónico.\nIndicadores de banda larga. Enquisa ás empresas sobre a Sociedade da Información en Galicia. Ano 2012\nIndicadores de banda larga da Enquisa sobre a Sociedade da información na poboación de Galicia. Ano 2011\nIndicadores sobre banda larga da Enquisa a Empresas sobre a Sociedade da información en Galicia. Ano 2010\nConstruindo a identidade dixital: situación actual da sinatura electrónica e das entidades de certificación\nA Situación Laboral nas enxeñerías en Informática de Galicia\nAutoría: Axencia para a Calidade do Sistema Universitario de Galicia (ACSUG)\nColaboran: Colexio Profesional de Enxeñería en Informática de Galicia (CPEIG), Colexio Profesional de Enxeñería Técnica en Informática de Galicia (CPETIG)\nTomo I. Enxeñería en Informática. Descargar informe (pdf, 1.8 MB)\nTomo II. Enxeñería Técnica en Informática. Descargar informe (pdf, 1.8 MB)\nEstudo da Accesibilidade Web nos concellos de Galicia\nAutoría: Fundación CTIC\nDescargar informe (pdf, 1,4MB)\nA Situación Laboral dos Enxeñeiros de Telecomunicación de Galicia\nEstudo sobre a realidade profesional da enxeñería de telecomunicación.\nDescargar informe (pdf, 1,5MB)\nAs Mulleres na Empresa TIC\nDescargar informe (pdf, 617KB)\nO uso de Internet nas redes sociais de Galicia\nDescargar informe (pdf, 2,1 MB)\nA Protección de Datos de Carácter Persoal: Revisión teórica e grao de cumprimento\nRevisión do marco normativo e conceptual da protección de datos de carácter persoal e estudo do grao de cumprimento en Galicia e no conxunto do Estado.\nAutoría: Grupo de expertos das Universidades da Coruña e Vigo


"Vale la pena conocer al enemigo...entre otras cosas por la posibilidad de que algún día se convierta en un amigo". Margareth Thacher\nPatinando o Camiño é un proxecto audiovisual no que Anuska Gil percorrerá en patíns o Camiño dende Roscenvalles a Santiago de Compostela, homenaxeando a mulleres que destacan pola súa solidariedade e labor humanitario. O traxecto realizarase durante o mes de maio en 29 etapas e, ao chegar a Santiago, entregarase ao Apóstolo unha capa confeccionada coas diferentes achegas das persoas que se encontren no camiño, como símbolo de unión. Este proxecto xorde da vontade, en tempos de crise, de dar unha visión optimista do mundo e foi posto en marcha en tan só tres meses co esforzo dos seus creadores. Este reto é unha idea de Anuska Gil, realizadora audiovisual, patinadora e fundadora de Rollerfilms, en colaboración co recoñecido guionista e director de Ars-Media, Valentín Fernández-Tubau, e a xornalista e guionista Laura Bermejo. O proxecto tamén conta con Paulino Nohales, realizador e editor. Patinando o Camiño é unha aventura que ata a data logrou espertar o entusiasmo de decenas de pers\nJulio Romero de Torres "La chiquita piconera" Theodore Roussel "Muchacha leyendo" Diego Rivero "Desnudo con alcatraces"\nSamuel Aranda Foto do ano Unha muller sostén un parente agonizante en Iemen Stephanie Sinclair Gañadora do premio a "Historias contemporáneas en secuencia fotográfica" Dúas nenas de Iemen casaron cando apenas tiñan 6 anos con homes de 25.\nORDE DO 29 DE FEBREIRO DE 2012 DA CONSELLERÍA DE TRABALLO E BENESTAR OBXECTO E FINALIDADE Esta orde ten por obxecto o establecemento das bases reguladoras e as condicións polas que se rexerá, no ámbito da Comunidade Autónoma de Galicia, a convocatoria pública en réxime de concorrencia competitiva, das axudas e subvencións que, baixo a rúbrica xeral de programas de cooperación, están destinadas ao financiamento de accións de fomento de emprego en colaboración coas entidades locais a través da contratación de persoas traballadoras desempregadas e mulleres vítimas de violencia para a realización de obras ou servizos de interese xeral e social (procedemento TR351A), co obxecto de proporcionarlles a experiencia e práctica profesional necesarias para facilitar a súa inserción laboral. FINANCIAMENTO O financiamento destes programas efectuarase con cargo aos orzamentos xerais da Comunidade Autónoma de Galicia para 2012, a través dos créditos consignados na aplicación 12.04.322A.4\nDesde o 1 de xaneiro a situación das persoas que prestan os seus servizos nos fogares españois variou. Con tal motivo e dada a extraordinaria feminización deste colectivo, o Centro de Información ás Mulleres de Silleda celebra mañá -Venres 9 de marzo- ás 11:00 horas unha sesión informativa. POÑÉMOSCHE AO DÍA CIM SILLEDA Chousa Nova, 67 Telf. 986592037\n9:45 "As mulleres de verdade teñen curvas" Produción: George A Voo Effie T. Brown Duración: 90 minutos País: Estados Unidos Ano de produción: 2002 Repartición: América Ferrare, Lupe Ontiveros, Ingrid Oliu, George López, Brian Sites Sinopsis. Ana é unha moza de 18 anos de orixe hispana que reside coa súa familia en Los Ángeles. Está a piques de acabar os estudos de secundaria e é a primeira da súa familia que pode atreverse a soñar con ir á Universidade. Ten posibilidades reais de conseguir unha bolsa, pero a súa nai oponse. Non cre que sexa o máis conveniente para ela, pois o que espera é que se poña a traballar, adelgace e atope noivo pronto. Ao acabar as clases Ana ten que empezar a traballar no taller de costura da súa irmá, presionada por un gran pedido. 11:40 "BILLY ELLIOT" ANO 2.000 DURACIÓN\nRESOLUCIÓN DE 27 DE FEBREIRO DE 2012, DA SECRETARÍA XERAL DA IGUALDADE, POLA QUE SE CONVOCAN PARA O ANO 2012 AS AXUDAS PERIÓDICAS DE APOIO A MULLERES VÍTIMAS DE VIOLENCIA DE XÉNERO A finalidade destas axudas é proporcionarlles apoio económico ás mulleres que sofren violencia de xénero para tentar garantirlles unhas condicións suficientes de independencia económica respecto do agresor que lles posibilite dar o primeiro paso ou consolidar a ruptura dunha situación na que corren perigo. ORZAMENTO ano 2012: 1.276.650 euros. CONTÍA DAS AXUDAS 1. A contía que poderá acadar esta axuda establécese en función das rendas e dos ingresos da solicitante da axuda en relación co indicador público de renda de efectos múltiples (IPREM) para o ano 2012, de acordo coas seguintes especificacións: 1.1. Se os ingresos da solicitante son iguais ou inferiores ao IPREM vixente, e ata un máximo de doce mensualidades: a) Con carácter xeral: 600 euros/mes. b) Cunha/un filla/o meno\nA Concellería de Benestar Social e Igualdade asume como obxectivo fundamental o fomento da autoestima, confianza e habilidades comunicativas e sociais das mulleres inmigrantes en especial situación de vulnerabilidade; igualmente traballará o proxecto profesional deste colectivo coa finalidade de que se convertan en protagonistas activas do seu propio proceso de inserción social. Con tal finalidade, os próximos días 6 e 7 de marzo o Centro de Información ás Mulleres organiza un Obradoiro de Autoestima e Motivación para o Emprego destinado a mulleres inmigrantes. Obxectivos -Fortalecer a autoestima. -Profundizar no autocoñecemento. -Traballar a vivencia psicolóxica e emocional dos procesos migratorios personais. -Reflexionar sobre o concepto de identidade. -Incrementar e mellorar as posibilidades de inserción no ámbito laboral. -Facilitar e promover a diversificación profesional. -Fomentar o coñecemento do medio para o ámbito profesional. -Definir intereses e obxectivos profesiona


Pontón critica que os xeriátricos galegos estean en mans "da caridade" ou de empresas como DomusVi, que fan "negocio puro e duro".\nRedacción 13:56 do 26 de abril de 2021\nA portavoz nacional do BNG, Ana Pontón, criticou o modelo de residencias de maiores instalado na Galiza, que está "fracasado" e cuxas carencias "destapou con toda crueza" a crise da Covid-19. Por iso, reclamou á Xunta que asuma "xestión directa" dos centros públicos.\nA líder nacionalista compareceu ante os medios fronte á porta do xeriátrico DomusVi San Lázaro, en Compostela, para presentar dúas iniciativas que levará a formación ao Parlamento no eido da atención á terceira idade.\nPor unha banda, reclamará que as sete futuras residencias proxectadas para as cidades galegas as xestione directamente a Administración galega e, por outra, que os centros que son de titularidade pública pero de xestión privada pasen, "unha vez acaben eses contratos", a unha dirección totalmente pública.\nE é que, tal e como apuntou Pontón, o modelo actual está "altamente privatizado" en mans de empresas que se sitúan "en dous extremos": o do "negocio puro e duro" e o de "a caridade".\nAo primeiro modelo pertence o grupo DomusVi, que "é un dos grandes xigantes" que "quere facer negocio coa atención a persoas maiores". Ademais, é unha entidade que, segundo lembrou a portavoz nacional do BNG, "está en mans de fondos privados, un británico e outro dos Emiratos Árabes Unidos, e dun millonario francés", á vez que "ten a súa base de operacións nun paraíso fiscal como a Illa de Jersey".\nEn canto á caridade, Pontón mencionou a Fundación San Rosendo, que "pertence ao Bispado de Ourense", e Hermanitas de la Caridad, que tamén está vinculada á Igrexa católica e que foi "fundada no século XIX".\nFronte a iso, o BNG lanzará a súa "dobre proposta" na Cámara galega, aínda que din ser conscientes de que isto non vai mudar "dun día para outro", xa que "non hai solucións máxicas". "Pero isto non pode ser a escusa para que non empecemos a traballar canto antes", agregou a portavoz nacional.\n"Se algo nos ensinou a Covid é que hai que cambiar o modelo. Non podemos seguir, na Galiza do século XXI, deixando o dereito á vellez digna en mans dunha empresa que quere obter lucro e opera en paraísos fiscais, nin tampouco no ámbito da caridade. Os dereitos débenos garantir as administracións públicas a través de servizos públicos", subliñou.\nPreguntada polos medios sobre o gasto que suporía a xestión directa destes centros por parte da Xunta, Pontón dixo ver "curioso" que, ao falar de servizos públicos, "sempre se pon en cuestión que haxa recursos".\nAsí, lembrou que "se destinaron máis de 50.000 millóns de euros a salvar á banca" e que agora as administracións van recibir "unha inxente cantidade de recursos" a través dos fondos europeos. "Unha parte importante pódese destinar a cambiar un modelo e que o Estado do benestar non estea privatizado", suxeriu.\nBNG Ana Pontón Residencias modelo de xestión\nO BNG considera “fracasado” o actual modelo de residencias e pide á Xunta a "xestión...\nO Supremo obriga o Estado a pagar 182 millóns a Castela e León polo IVE que tamén reclama Galiza


El BNG pide a Caballero que dedique «la misma energía y esfuerzo» a combatir la crisis industrial de la ciudad que a promocionar la «navidad colosal» – HERMES TV VIGO\nEl BNG pide a Caballero que dedique «la misma energía y esfuerzo» a combatir la crisis industrial de la ciudad que a promocionar la «navidad colosal»\nXabier P. Igrexas: “Feixóo en Galiza patrocina o monocultivo do Xacobeo como única política de promoción económica e do emprego. E en Vigo Caballero promove o monocultivo das luces de nadal”.\nA fronte nacionalista lembra que o PSOE tombou unha moción na que se recollía un paquete de medidas específicas para enfrontar o devalar industrial.\nO Bloque Nacionalista Galego vén de reclamar ao alcalde de Vigo, Abel Caballero, que dedique como mínimo «a mesma enerxía e esforzo» a combater a grave crise industrial da cidade que a que destina a promocional o «nadal colosal». A fronte nacionalista advirte do avance da desertización produtiva e lembra que o PSOE opúxose a todas e cada unha das propostas que formularon, a través dunha moción, no Pleno do pasado mes de marzo.\nO concelleiro do BNG de Vigo, Xabier P. Igrexas, afeou esta mañá que o rexedor «presuma da programación de nadal” en FITUR cando a cidade está atravesa unha grave crise industrial, con sectores estratéxicos como a construción e reparación naval nun “punto límite”.\n“Feixóo e Caballero teñen algo en común, a pesar de escenificar un total antagonismo. Feixóo patrocina o monocultivo do Xacobeo como única política de promoción económica e do emprego. E en Vigo Caballero promove o monocultivo das luces de nadal”, reprochou. A este respeito, o edil acrecentou que a promoción turística é importante pero que non será suficiente para paliar o “brutal efecto” que en termos sociais, económicos e laborais está a ter o devalar industrial.\nO portavoz municipal nacionalista chamou a “avanzar e superar o modelo de cidade ornamental e a política de aparencias”, centrando a acción do Concello en atender as necesidades reais das viguesas e vigueses, entre as que se atopa como prioritaria o dereito a un emprego digno e estábel. “A cidade non é unha casa de bonecas xigante. Vigo é moito máis que unha fotografía. Vigo son as máis de 24 mil persoas que están no desemprego, as centenas que fan cola nas fileiras da fame ou as moitas mozas e mozos que foron expulsos á emigración por falla de oportunidades aquí”, enfatizou.\nNegativa do PSOE\nDesde a fronte nacionalista lembran que o grupo municipal socialista tombou unha moción do BNG, no pleno do pasado mes de marzo, na que se recollían unha serie de medidas concretas para combater a crise industrial.\n“O PSOE dixo non a esixir que Xunta e Goberno español actúen a través da intervención pública para blindar o futuro do sector naval. Dixeron non a demandar políticas específicas para fortalecer a industria da automoción diante dos reptos de futuro que enfrenta e para evitar seguir competindo con precariedade e disipar a ameaza de deslocalización. E dixeron non a alargar as políticas públicas de promoción do emprego, a principiar polo Plan Municipal de Emprego”, reprocha Igrexas.\nLa Policía Nacional detiene a una mujer, como autora de varios hurtos en establecimientos de hostelería en Vigo\nMarta Fernández-tapias recibe en Vigo a los policías de “motos por paz” que participan en el proyecto “caminos de Europa 2022


Desarróllase en Galica unha app baseada en pictogramas para mellorar a comunicación de persoas con discapacidade – Mallando no Android\nA Escola de Enxeñaría de Telecomunicación de Vigo e o Centro de Educación Especial Manuel López Navalón de Santiago de Compostela veñen de presentar un traballo conxunto chamado a mellorar a comunicación de persoas con discapacidade grazas a unha aplicación Android: PictoDroid.\nAdemais, esta colaboración entre as dúas entidades tamén queda plasmada na creación de Accegal, un proxecto orientado á elaboración de solucións de accesibilidade baseadas en dispositivos móbiles e ao fronte de quen está Enrique Costa Montenegro, profesor do Grupo de Tecnoloxías da Información da EET, e Fátima García Doval, pedagoga e directora do centro educativo de Compostela.\nEntre os primeiros traballos presentados está PictoDroid Lite, unha aplicación que permite aos usuarios comunicarse grazas a uns pictogramas – signos que representan esquematicamente un símbolo, obxecto real ou figura – pensados para levar a cabo accións moi concretas.\nNa actualidade pódense realizar oracións iniciadas por:\nQuero xogar a…\nQuero ir ao baño.\nQue poderán ser rematadas cunha serie de opcións para formar a frase completa.\nTodos os pictogramas poden ser modificados ou eliminados e é posíbel engadir tantos como sexa necesario para cada caso específico.Pódese descargar esta aplicación gratuitamente desde o Android Market.


A banda portuguesa Deolinda actúa esta noite en Lugo\n“Un gran entendemento e un interese xenuíno” perciben os portugueses Deolinda cando actúan ante público galego. “É como unha extensión de Portugal, non nos sentimos fóra do país”, explicou en Radiofusión un dos integrantes da banda, Luis Martins. Tanto el como os seus tres compañeiros (Pedro da Silva Martins, Ana Bacalhau e Zé Pedro Leitão) terán oportunidade de revivir esas sensacións esta noite en Lugo, onde van ofrecer un concerto no marco do programa das festas do San Froilán.\nA festas arrincan mañá e desenvolveranse ata o día 12\nComo as “festas máis galegas, populares e participativas da historia” presenta o tenente de alcalde e concelleiro de cultura de Lugo, Antón Bao, o San Froilán 2011. Avala a súa afirmación cun programa repleto de artistas do país que arrinca mañá martes. O escritor Paco Martín será o encargado de ler o pregón e, tralas súas palabras, porán música aos festexos lucenses os grupos Cabraret, Labregos do tempo dos Sputniks e Medomedá, que protagonizan na Praza do Campo o Festival De Noso, e as bandas Di Elas e Holywater, que actuarán na Praza da Horta do Seminario.\nCasa natal de Manuel Fraga en Vilalba\nEstala un artefacto na casa de Manuel Fraga en Vilalba\nUn artefacto caseiro estourou esta madrugada na sede da Fundación Manuel Fraga, situada na localidade lucense de Vilalba, informaron fontes de Urxencias 112 e da Policía Local. A explosión rexistrouse sobre as 6:15 horas na rúa da Pravia, na antiga residencia familiar do veterano político galego, reconvertida en fundación, cuxa inauguración está prevista para o próximo venres 30 de setembro.\nUn corpo en avanzado estado de descomposición foi o que se atoparon os membros da Policia Local e da Garda Civil ao abrir o maleteiro dun Seat Toledo estacionado na rúa Lois Peña Novo de Vilalba. Un forte cheiro e unha nube de moscas atraeran a atención dos axentes municipais de patrulla pola zona. A autopsia realizada esta mañá revela que a morte se produciu por causas naturais. O corpo podería pertencer a un taxista de Oviedo desaparecido no pasado mes de outubro.


A Xunta de Galicia comparte a vontade expresada pola RAG de garantir o futuro da lingua e aposta por manter o seu compromiso para crear actitudes positivas cara ao galego | Consellería de Educación, Universidade e Formación Profesional\nA Xunta de Galicia comparte a vontade expresada pola RAG de garantir o futuro da lingua e aposta por manter o seu compromiso para crear actitudes positivas cara ao galego\nA política lingüística da Xunta parte da convicción de que o galego é útil en calquera ámbito e para o desempeño de todas as funcións sociais\nVen, 30/01/2015 - 18:03\nA Xunta de Galicia comparte a vontade expresada na declaración institucional dada a coñecer hoxe pola Real Academia Galega (RAG) de garantir o futuro da lingua propia de Galicia e aposta por manter o seu compromiso para crear actitudes positivas cara ao galego. O Goberno presidido por Alberto Núñez Feijoo comparte de xeito maioritario o documento "O galego dá vida, pola vida do Galego" e aposta por manter un compromiso firme para crear actitudes positivas cara ao idioma. Do mesmo xeito, manifesta o máximo respecto polo traballo que en prol do galego fan as distintas institucións recordando que a política lingüística que está a realizar a Xunta de Galicia parte do convencemento de que a lingua é útil en calquera ámbito e para o desempeño de todas as funcións sociais.\nNeste sentido, a Xunta considera que a RAG fixo hoxe unhas declaracións desde o exercicio da responsabilidade e de acordo cos seus principios fundacionais. Os 10 puntos nos que se articula o texto coinciden maioritariamente coa análise feita pola Administración autonómica respecto da situación do galego a partir dos datos que publicou recentemente o Instituto Galego de Estatística (IGE) e tamén coa necesidade de involucrar a toda a sociedade na mellora dos índices de uso como garantía do futuro da lingua.\nA Xunta de Galicia recorda que está a desenvolver unha política lingüística baseada no deseño de medidas eficaces que induzan cambios lingüísticos no uso e na percepción do idioma propio, que contempla os cambios culturais, poboacionais e demográficos que tamén están na base dos resultados da enquisa do IGE, na que a cidadanía –do mesmo xeito que a RAG– constata melloras no coñecemento, na actitude e na percepción do uso do galego na sociedade.\nTal e así que, algúns dos datos que se poden tirar da enquisa son positivos. Destaca o feito de que o galego continúa a ser a lingua maioritaria de Galicia e de que se constata un cambio de tendencia en favor do galego nos índices de coñecemento oral e escrito. Cómpre sinalar ademais que esta enquisa acredita a ruptura coa tendencia de descenso de falantes de galego entre 5 e 14 anos −de 12 puntos− que se viña dando entre o 2003 e o 2008 e que no período 2008-2013 se cifra en 2 puntos.\nO PXNLG e o decreto do plurilingüismo\nEn calquera caso, cómpre sinalar en relación a determinados aspectos da devandita declaración institucional que, no tocante á aplicación do Plan Xeral de Normalización Lingüística (PXNLG), aprobado pola Cámara galega no 2004, o Executivo galego está a aplicar unha política lingüística destinada a darlle debido cumprimento e que o ten sempre como referencia.\nNoutra orde de cousas, respecto do Decreto 79/2010 do Plurilingüismo, a Xunta de Galicia recorda que a propia enquisa do IGE rexistra un uso equilibrado do galego no ensino non universitario e que, ademais, as oito sentenzas do TSXG sobre esta norma contemplan que son legais o principio de equilibrio entre galego e castelán, a introdución do plurilingüismo e mais a participación e colaboración das familias nas decisións educativas.


Contos sen palabras - GALICIAXA\nHai uns días tiven o pracer de asistir no meu querido Mondoñedo á presentación dunha exposición fotográfica sobre Carlos Casares comentada polo propio autor, o excelente fotógrafo Xurxo Lobato. Xamais asistira a un acto destas características tendo ao autor presente e foi unha experiencia moi gratificante. Lobato explicou conceptos moi interesantes sobre aspectos técnicos da fotografía, falounos sobre cómo as imaxes se colocan dun xeito concreto, seguindo unha orde específica, a relación entre o espazo, a sala de exposicións e as fotografías -aproveitamento da luz natural, disposición de portas e fiestras, etc.-, sen dúbida, información moi interesante e valiosa. Persoalmente houbo unha frase que calou forte na miña cabeciña: “Unha exposición fotográfica é unha narración sen palabras”. Qué idea tan marabillosa e chea de verdade. Neste caso, sen coñecer en profundidade a vida de Carlos Casares (1941-2002), puiden descubrir cantidade de historias da súa vida profesional e persoal sen ler unha soa palabra. A cada paso, con cada fotografía, unha nova imaxe reveladora diante dos meus ollos mostrando á persoa, ao home, ao escritor. O amor polo seu Ourense natal, Lamas, Sabucedo, Santiago de Compostela, A Ramallosa -parroquia pertencente ao Concello de Nigrán onde residiu moitos anos-, a súa fascinación por Suecia -país que visitou en numerosas ocasións coa súa esposa Kristina-, etc. Toda unha vida en imaxes, unha idea fantástica especialmente ligada a Carlos Casares, quen gostaba da pintura. De feito, varias das súas obras foron ilustradas con cadros do pintor austríaco Adolf Schiele (1890-1918), referente da arte expresionista e un dos pintores preferidos de Casares.\nIgual que unha imaxe pode expresar unha idea con claridade, a música goza dese mesmo poder. É realmente fascinante a capacidade descritiva dunha obra musical incluso cando non falamos de “música programática”, ou música que xa naceu ligada a un texto ou imaxe. Un exemplo moi representativo é o poema sinfónico “Prélude à l’après-midi d’un faune” do compositor francés Claude Debussy (1862-1918). Esta marabillosa peza está inspirada no poema homónimo de Stéphane Mallarmé, posteriormente adaptada tamén para os “Ballets Rusos” de Serguéi Diáguilev. Se falamos de música e imaxe hai unha mención obrigada: “Cadros dunha exposición” do compositor ruso Modest Músorgski (1839-1881). Aínda que foi escrita orixinalmente para piano, acadou moita popularidade coa maxistral orquestración de Maurice Ravel (1875-1937). Músorgski compuxo esta suite inspirándose en dez cadros incluídos na exposición póstuma do seu bo amigo, o artista e arquitecto, Víktor Hartmann. Curiosa é a obra do compositor romántico alemán F.Mendelssohn (1809-1847) “Lieder ohne Worte”, “Cancións sen palabras”. Este conxunto de oito ciclos, cada un composto por seis pezas curtas para piano só, representa o paradigma da música que, sen estar ligada a un texto concreto, calquera de nós podería imaxinar fermosos versos conectados a tan claro exemplo de lirismo e beleza. En contraposición temos os dous ciclos de cancións que F.Schubert (1797-1828) compuxo sobre poemas do autor alemán Wilhelm Müller: “Die schöne Müllerin” e “Winterreise”. Sinerxía perfecta entre poesía e música, conectados ademais cos cadros do paisaxista alemán Caspar David Friedrich -véxase a pintura “O camiñante sobre o mar de nubes”-.\nO mundo que nos rodea está cheo de posibles historias inventadas, momentos que nos inspiran unha imaxe, unha palabra. Sentarte nun banco pola rúa e imaxinar contos\nsobre a xente que camiña inmersa nos seus pensamentos, os contos arredor da lareira en tempos antigos ou modernos -como disfrutamos hai uns días a miña querida Carol e máis eu entre risas, queixo e chocolate-. A imaxinación non coñece límites e calquera situación do día a día pode dar pé ao comezo dunha gran historia. Xamais é posible saber con seguridade qué misterios agochan o interior das cousas, sexan persoas, un poema, un cadro ou mesmo o ourizo dunha castaña. O que por fóra pode parecer agreste e cheo de espiñas, pode rematar por sorprendernos e amosarnos auténticas xoias ocultas.\nAgora busco que conxugues ben\no verbo dos posibles,\namarrada sempre aos pensamentos.\n“Intempériome” de Xela Arias (1962-2003).


Xornal Vigo: A Orquestra Clásica de Vigo traslada ao domingo o seu concerto da Noite Branca\nSegundo explicou este venres o alcalde, a previsión climatolóxica para este venres anima a "non correr riscos" coa Orquestra Clásica de Vigo, que ofrecerá a súa actuación este domingo, ás 21h, na mesma localización prevista: os xardíns históricos do Pazo de Castrelos. O resto de concertos da Noite Branca celebraranse, de chover, en sitios próximos a cuberto.\nO concerto que a Orquestra Clásica de Vigo ía ofrecer este venres nos xardíns históricos de Castrelos, dentro da programación do Concello para a Noite Branca, se traslada ao domingo ás 21h pola previsión climatolóxica adversa e a imposibilidade de buscarlle un emprazamento próximo a cuberto.\nAnunciouno este venres Abel Caballero, quen confirmou que o resto de concertos previstos na Noite Branca se van a celebrar con normalidade, de chover, pasarán a espazos cubertos no entorno. "Temos plan B", confirmou o alcalde, quen animou a toda a cidadanía a achegarse na noite deste venres aos museos e participar das actividades previstas: visitas guiadas, obradoiros, novas exposicións e concertos, entre outras.\nAs actuacións desta noite na rúa do Príncipe (La Chata Soul ás 23h e Elephant Yard ás 01h) pasarán ao salón de actos MARCO de chover; os programados no xacemento do Castro (Margarida Mariño ás 21h) e na Praza da Princesa (Patricia Moon ás 24h) se celebrarían na Pinacoteca; e a actuación de Two in the Mirror das 23h, previsto na terraza do Verbum, tería lugar dentro do museo.


O CONCELLO DE MONDARIZ ORGANIZA UN CURSO DE “IMPULSO AO EMPREGO FEMININO” | Xornal Galicia Sur\nA actividade busca dotar ás mulleres de coñecementos que lles permitan competir no mercado laboral con maiores posibilidades de éxito\nO Concello de Mondariz desenvolverá, entre os días 3 e 24 de maio, un curso de ‘Impulso ao emprego feminino’, iniciativa que conta coa colaboración da Deputación de Pontevedra e que dotar ás mulleres participantes de capacidades e coñecementos que permitan mellorar as súas posibilidades de atopar emprego.\nO curso traballará temas como o autoñecemento, automotivación, o entorno de traballo (saber que é o que buscan as empresas), coñecemento de ferramentas que permitan unha maior organización da procura de emprego, estratexia e plan de procura de emprego propias e como preparar unha entrevista de traballo.\nBúscase, en resumo, dar un enfoque realista á complexa tarefa de procurar emprego e dotar ás mulleres participantes das ferramentas que lles permitan acceder a un mercado de emprego, cada días máis competitivo e especializado, con maiores garantías.\nO curso de ‘Impulso ao emprego feminino’, unha vez explicadas e melloradas as habilidades persoais e profesionais, rematará cun plan de acción personalizado para pasar á acción inmediata.\nAs clases desenvolveranse en horario de 09:30 h a 13:30 horas do 3 ao 24 de maio para completar un total de 24 horas lectivas. A inscrición, totalmente gratuíta, pode formalizarse no Concello de Mondariz ata o vindeiro día 27 de abril.\nO alcalde de Mondariz, Xoán Carlos Montes Bugarín, subliñaba a importancia desta actividade xa que, dixo, “vai especificamente dirixida a un dos sectores máis vulnerables á hora de falar de emprego, como é o das mulleres”.\nNese sentido, Montes Bugarín asegurou que o Goberno de AporM, seguirá poñendo “todas as ferramentas precisas, dentro das limitadas competencias que teñen os concellos en materia de emprego, para que veciñas e veciños poidan adquirir as capacidades necesarias que lles permitan competir, en igualdade de condicións, no mercado do traballo”.\nQue os nosos cidadáns e cidadás poidan atopar un emprego digno, remata o alcalde de Mondariz, “e o primeiro paso e o máis importante se cadra, para asentar poboación e conseguir o desenvolvemento que todos queremos para o municipio”.\noctubre 17, 2016\t0 comments 1021 visitas\nO período para a renovación das licenzas nun dos mercadiños máis dinámicos e activos de ...\nseptiembre 11, 2018\t0 comments 105 visitas\nO alcalde Andrés Díaz entregou os premios do I Concurso Gastronómico “Caldelas Tapas” a Mesón Parada e a Oscar Martínez\noctubre 5, 2015\t0 comments 756 visitas\nO rexidor agraceceu a participación cidadá e dos establecementos hostaleiros e avogou por un maior ...


ONE TWO SLIM no SEO De Urgell mercar a partir de 39€\nOne Two Slim no SEO De Urgell\nGotas One Two Slim para a rápida perda de peso mercar no SEO De Urgell\nPara obter un éxito One Two Slim no SEO De Urgell, debe:\nOnde mercar no SEO De Urgell One Two Slim\nEntrar no formulario de solicitude co seu nome e teléfono para pedir unha forma rápida de perder peso One Two Slim en gotas no SEO De Urgell a un prezo reducido. Director vai chamar pronto para a súa orde na gotas One Two Slimo Director porémonos en contacto con vostede en breve. Despois de recibir o seu pedido, vostede será capaz de pagar no SEO De Urgell.\nMoitas persoas por riba do peso de decidir usar auxiliares de drogas para a perda de peso rápida, que tamén non pode gabar-se de eficiencia e seguridade da aplicación, e o seu prezo non están dispoñibles para todos no SEO De Urgell. Pero non é unha innovadora ferramenta que permite máis rápido e máis fácil soltar os quilos extras.\nComo mercar gotas One Two Slim no SEO De Urgell\nPara os que queren obter para a metade do prezo One Two Slim no SEO De Urgell (España), escriba o seu nome e teléfono e facer unha chamada desde o Xestor dentro de 1 hora para aconsellamos-lo sobre One Two Slim e organizar a entrega rápida. O pagamento é de bacallau sobre a parcela. Exactamente o custo de transporte One Two Slim correo ao seu enderezo pode ser diferente de outras cidades en España, descubrir o prezo co Director despois de poñer a orde gotas One Two Slim para a rápida perda de peso no sitio web oficial.\nOrde no SEO De Urgell One Two Slim


Asignatura (*) Sistemas da información e comunicación en ciencias da saúde Código 750G01004\nDescrición xeral A asignatura de Documentación e bases da Información ten como finalidade que o alumnado adquira os coñecementos necesarios para:\n.- Conocer e manexar as fontes de información de interese para a Enfermaría.\n.- Desenvolver habilidades de buca e revisión da literatura pertinente a un problema académico/ clínico/de investigación.\nPlan de continxencia 1. MODIFICACIONES NOS CONTENIDOS\nNon se realizan cambios nos contenidos da materia\n• Sesión maxistral\n• Prácticas a través de TIC\n• Traballos Tutelados (computa na avaliación)\n• Lecturas (computa na avaliación)\n• Proba de Ensaio (computa na avaliación)\n• Proba Mixta (computa na avaliación)\nNon se realizan cambios nas metodoloxías da materia\nAs metodoloxías programadas previamente de xeito presencial, pasarán a desenvolverse de xeito virtual.\n• Correo electrónico: De uso para facer consultas e resolver dúbidas.\n• Videoconferencia (Teams): Exposición dos contenidos teóricos, na franxa horaria que ten asignada a materia no calendario da facultade. Esta opción ser a aplicable tanto na sesión maxistral como nos seminarios.\n• Moodle: Empregarase como repositorio do material documental e para a realización de tareas e actividades para o seguimento da materia.\n4. MODIFICACIONES NA AVALIACIÓN\nNon se realizan cambios na avaliación da materia\n• As diferentes actividades de avaliación continuada efectuaranse de xeito non presencial, mediante a plataforma Moodle e con de soporte en directo mediante Teams.\n5. Modificaciones da bibliografía ou webgrafía\n• Disporán de todos os materiais de traballo da maneira dixitalizada en Moodle.\n• Engádense ligazóns web na plataforma Moodle, como bibliografía complementaria a algún contido impartido de xeito non presencial, ao que terá acceso todo o alumnado\nA10 Aplicar as tecnoloxías e sistemas de información e comunicación dos coidados de saúde.\nB17 Fomento de unha 2º lingua de interese para a profesión.\nIdentificar os sistemas de procura e recuperación da información científica en ciencias da saúde. A10\nDescribir a estrutura, localización e finalidade das guías de práctica clínica B1\nIdentificar as Tecnoloxías da Información e Comunicación aplicadas a Ciencias da Saúde A10\nDescribir los sistemas de información clínica A10\nMÓDULO 1- INFORMACIÓN E DOCUMENTACIÓN CIENTÍFICA EN CIENCIAS DA SAUDE:\nBLOQUE I. FONTES DE INFORMACIÓN\n2.- AS REVISTAS CIENTÍFICAS\n2.1.-Tipoloxía de artigos científicos\n2.2.-Ética na publicación científica\n2.3.- Avaliación e calidade de publicación científica\n3.- LITERATURA GRIS\nBLOQUE II: RECUPERACIÓN DE INFORMACIÓN CIENTÍFICA\n4.- LOCALIZACIÓN DE LIBROS:OS CATÁLOGOS\n5.- RECUPERACIÓN DE ARTÍGOS: BASES DE DATOS BIBLIOGRÁFICAS\n5.1.-Formular a pregunta de estudio\n5.2.- Definir a estratexia de búsca\n5.3.- Identificación e manexo das principais bases de datos en ciencias da saúde\nMÓDULO 2- TIC APLICADAS A CIENCIAS DA SAÚDE: Conceptos fundamentais na Tecnoloxía da Información e as Comunicacións\nRedes telemáticas en Ciencias da Saúde. Teleasistencia e Telecuidados en enfermería\nBases de datos clínicas. Sistemas de Historia Clínica Electrónica\nSistemas de Información en Ciencias da Saúde\nAvaliación de Sistemas Informáticos Sanitarios. Estándares en informática clínica\nSeguridade en Sistemas Informáticos e Redes telemáticas en Ciencias da Saúde. Sistemas de cifrado e firma electrónica.\nSesión maxistral B21 C7 C8 21 52.5 73.5\nPrácticas a través de TIC A10 B1 B2 B3 B4 B8 B9 B11 B13 B17 B19 C2 C3 C6 C10 C11 15 0 15\nProba de ensaio B2 B3 B8 B9 C6 2 0 2\nLecturas A10 B1 B3 B4 B8 B9 B11 B17 B19 B21 C3 C6 C7 C8 C10 C11 0 9 9\nSeminario B1 B2 B3 B4 B8 B9 B11 B13 B17 B19 B21 C6 C7 C8 C11 6 0 6\nProba mixta B2 B3 B8 B9 C10 C11 2 0 2\nTraballos tutelados A10 B1 B2 B3 B4 B8 B9 B11 B13 B17 B19 B21 C2 C3 C6 C7 C8 C10 C11 0 40 40\nAtención personalizada 2.5 0 2.5\nSesión maxistral Exposición oral realizada na aula por parte do profesor e aberta á participación do alumno, que será complementada co uso dos medios audiovisuais necesarios.\nPrácticas a través de TIC Prácticas con soporte informático, aplicadas a ciencias da saúde\nProba de ensaio Prueba sobre os contidos teóricos da materia.\nLecturas Profundización na materia mediante textos de diferentes fontes documentais escollidos e seleccionados previamente polo profesor.\nResolución de exercicios de autoavaliación, baseados nestes contidos.\nSeminario Traballo en grupo a través da participación e discusión para o estudo dos diferentes aspectos relacionados coa materia\nO material básico necesario facilitarase durante o desenvolvemento dos mesmos.\nTraballos tutelados Elaboración de exercicios para promover o aprendizaxe da materia.\nRefírese ao traballo presencial do alumno e o profesor implicando a súa participación.\nA programación realizarase adecuándoa a cada actividade.\nLecturas A10 B1 B3 B4 B8 B9 B11 B17 B19 B21 C3 C6 C7 C8 C10 C11 Resolución de exercicios de autoavaliación, baseados nos contidos da materia. 21\nTraballos tutelados A10 B1 B2 B3 B4 B8 B9 B11 B13 B17 B19 B21 C2 C3 C6 C7 C8 C10 C11 Entrega e defensa de traballos de carácter obligatorio 26\nProba de ensaio B2 B3 B8 B9 C6 Proba escrita sobre os contidos do programa 33\nProba mixta B2 B3 B8 B9 C10 C11 Proba que pode integrar preguntas tipo de probas de ensaio e preguntas tipo de probas obxectivas.\nEn canto a preguntas de ensaio, recolle preguntas abertas de desenvolvemento. Ademais, en canto preguntas obxectivas, pode combinar preguntas de resposta múltiple, de ordenación, de resposta breve, de discriminación, de completar e/ou de asociación. 20\nA materia está dividida en dous módulos, claramente diferenciados, que deberán ser superados de maneira independente.\nMÓDULO 1- INFORMACIÓN E DOCUMENTACIÓN CIENTÍFICA EN CIENCIAS DA SAÚDE*\nRepresenta o 65% da cualificación final da materia, correspondéndose con:\n33% (Proba de ensaio)\n26% (Traballos Tutelados)\nPara poder aprobar esta parte da materia será requisito indispensable cumprir coas seguintes premisas:\n.- Realizar, tanto na primeira como na segunda oportunidade, o 100% de cada unha das seguintes metodoloxías establecidas: proba de ensaio e traballos tutelados.\n.- Lograr polo menos, a metade da puntuación establecida como máxima, en cada unha das seguintes metodoloxías que computan na avaliación: proba de ensaio e traballos tutelados.\nMÓDULO 2- TIC APLICADAS A CIENCIAS DÁ SAUDE\nRepresenta o 35% da cualificación final da materia, correspondéndose con:\n20% (Proba mixta)\nASPECTOS A TER EN CONTA NA AVALIACIÓN: LECTURAS\nO alumno que non realice a totalidade dos exercicios de autoavaliación programados para cada un dos módulos, de maneira independente, non se lle outorgará a puntuación establecida e calcularase a súa media, mediante a suma das restantes porcentaxes.\nEstes exercicios non forman parte da primeira e segunda oportunidade, senón que se establecen como avaliación continua, en cada un dos módulos.\nA avaliación que aparece reflectida é a PROGRAMADA para todos os alumnos con MATRICULA COMÚN que se presenten á primeira oportunidade.\nOs estudantes que non superen ou non se presenten á proba mixta durante o transcurso da materia, poderán ser avaliados na data oficial correspondente á primeira oportunidade, mediante un exame escrito.\nOs estudantes que non superen ou non presenten os traballos tutelados durante o transcurso da materia, non poderán ser avaliados deste contido na data oficial correspondente á primeira oportunidade, figurando esta parte como suspensa. Deberán esperar á segunda oportunidade para facer a entrega dos traballos pendentes.\nA aplicación das porcentaxes correspondentes realizarase a condición de que o alumno teña todas as probas superadas de maneira independente.\nCando o alumno non supere de maneira independente una ou máis probas supoñerá a cualificación de SUSPENSO en acta. Se a media aritmética supera o 5, ao non superar algunha das avaliacións, figurará cun 4,9 en acta.\nO feito de non presentarse a algunha das probas implica figurar en acta como NON PRESENTADO.\nPara a Segunda Oportunidade o alumno será avaliado mediante un exame único escrito que incluirá a/ s proba/ s pendente/ s ou non superadas, mantendo a porcentaxe establecida sobre a cualificación final.\nOs estudantes que teñan pendente o contido dos traballos tutelados, poderán realizar a entrega dos mesmos neste momento.\nPara os alumnos de MATRICULA PARCIAL poderán optar por examinarse por escrito en primeira e segunda oportunidade nun único exame que se corresponderá coas datas oficiais aprobadas en Xunta de Facultade, onde se aplicarán as porcentaxes relativas a cada parte do contido da materia.\nOfrecerase a posibilidade de realizar os traballos tutelados de maneira individual.\nDe acordo á normativa da UDC, admítese dispénsaa académica nesta materia.\nOs alumnos que soliciten OPORTUNIDADE ADIANTADA deberán examinarse por escrito a través dun único exame que se corresponderá coas datas oficiais aprobadas en Xunta de Facultade.\nOs estudantes que desexen optar a matrícula deberán cumprir os seguintes requisitos:\nObter unha nota media superior a 9,5 na cualificación final da materia.\nObter a máxima nota en dúas das tres probas de avaliación da materia.\nRemitir as actividades de avaliación continua, que se expoñan na materia.\nTras a aplicación dos criterios establecidos, a decisión final quedará supeditada á consideración dos profesores da materia.\nFRAUDE E RESPONSABILIDADES DISCIPLINARIAS:\n2.- Queda prohibido o acceso á realización das probas de avaliación con instrumentos electrónicos ou dispositivos móbiles acesos, non expresamente autorizados polo profesorado responsable, o cal será causa suficiente de expulsión da proba, despois de redactar a acta correspondente que se enviará ao centro.\n4.- Na realización de traballos, o plaxio e a utilización de material non orixinal, incluído aquel obtido a través de internet, sen indicación expresa da súa orixe e, se é o caso, o permiso do seu autor/a, poderá ser considerada causa de cualificación de suspenso na actividade. Todo iso sen prexuízo das responsabilidades disciplinarias ás que puidese haber lugar tras o correspondente procedemento.\nA bibliografía necesaria será ofrecida coa impartición de cada un dos modulos correspondentes\nTraballo fin de grao/750G01033\nRecomendacións Sostenibilidade Medio Ambiente, Persoa e Igualdade de Xénero:\n2.- Débese ter en conta a importancia dos principios éticos relacionados cos valores da sostenibilidade nos comportamentos persoais e profesionais\n3. Facilitarase a plena integración do alumnado que por razón físicas, sensoriais, psíquicas ou socioculturais, experimenten dificultades a un acceso axeitado, igualitario e proveitoso á vida universitaria


O Concello da Pastoriza renovará o firme nas vías do polígono industrial | Terrachaxa.com\n31 minutos A Moexmu e a Festa da Filloa de Muimenta renovan as súas marcas\n20 Set 2019 A Pastoriza, Actualidade A Pastoriza, Actualidade\nO Concello da Pastoriza renovará o firme dos viais do parque empresarial da Pastoriza, tal e como quedou reflectido en xunta de goberno, cando se aprobou a adxudicación do contrato.\nEsta obra vén a completar outras realizadas nas últimas datas tamén neste centro industrial do concello, como a colocación de luminarias, o longo de varias fases, ou o cambio do saneamento, realizado este último antes do cambio de ano.\nA concelleira nacionalista Elva Carrera González asinou o contrato coa empresa Ovisa para a renovación do firme do viario do parque empresarial da Pastoriza. A obra conta cun orzamento de 84.518,50 euros e ten unha achega da Xunta de Galicia do 80%.\nA construcción do parque empresarial data do ano 1995 por parte do Instituto Galego de Vivenda e Solo. Actualmente xestiónase a través de Xestur. Conta cun total de 39 parcelas, todas elas vendidas, pero a día de hoxe algunha continúan sin edificar.\nA actuación que se plantexa é subsanar as deficiencias existentes no firme viario da 1ª fase, provocados en parte polo paso do tempo desde a súa realización e posta en servizo, por outra banda as ocasionadas polas obras de condución do suministro eléctrico, executadas para garantir potencia eléctrica a algunas das empresas alí instaladas, así como á piscina municipal, e as últimas obras realizadas para levar a cabo a rede separativa de augas, as cales se realizaron de forma subterránea mediante zanxas con cortes parciales no pavimento, o que provocou discontinuidades na capa de rodadura.\nPara solventar estes problemas prevese levar a cabo unha capa de rodadura mediante aglomerado en quente, en espesores de 5,6 e 7 cm dependendo das zonas, así como a señalización vial horizontal con pintura, delimitando as zonas de aparcamento, e cebreado.\nEtiquetas A Pastorizaestradasobraspolígono industrial\nAnterior Abre nas Pontes un novo prazo para solicitar as axudas municipais á escolarización\nSeguinte Unhas 5.000 persoas manifestáronse nas Pontes pedindo unha solución para a enerxética


Comeza o curso 2020/2021 | Coro Cantabile\nOla, #FamiliaCantabile! Hoxe temos que facer un pequeno paréntese no #AniversarioVirtual para contarvos que acaba de ter lugar a Asemblea Xeral Ordinaria e Extraordinaria da nosa asociación, o principal órgano de participación das socias e socios.\nAdemais de un coro que dá concertos (virtuais ou non) e programa ensaios, Cantabile é tamén unha asociación sen ánimo de lucro, con moito traballo non musical detrás. Dese traballo encárgase a Xunta Directiva, un equipo formado por coralistas e outras socias e socios que non forman parte do coro, como por exemplo pais e nais dos seus integrantes, que elixe a Asemblea. Hoxe a candidatura encabezada pola nosa presidenta, Lucía Cernadas, renovou o seu compromiso coa asociación, con pequenos cambios, mais coa mesma ilusión de sempre.\nEsta foi unha asemblea especial debido á pandemia. Estaba planeada para marzo, mais tivo que adiarse até o día de hoxe e, ademais, tivo lugar de forma non presencial, porque deste modo evítanse reunións innecesarias que poñan en perigo a saúde. Novos formatos, novas experiencias e moito aprendido para continuar traballando por este proxecto. Comezamos o curso con moita vontade e bo humor!\nEsta entrada publicouse en asamblea, Cantabile o 27/09/2020 por Coro Cantabile.\n← Refrescando a memoria con #OrgulloCantabile (VI) Acaba o #AniversarioVirtual →